Roman bulan

Definisi

Apa itu Roman bulan?

Jika wajah anda sembab secara perlahan-lahan menjadi bentuk bulat, anda mungkin mempunyai roman bulan. Juga dikenali sebagai wajah bulan. Walaupun perkara ini tidak serius, namun ia boleh membuat anda hilang keyakinan terhadap penampilan anda.

Roman bulan berlaku apabila lebihan lemak terkumpul pada kedua-dua belah wajah. Hal ini sering dikaitan dengan obesiti tetapi boleh juga disebabkan oleh Sindrom Cushing. Oleh sebab itu, kadang kala ia digelar sebagai penampilan Cushingoid. Sindrom Cushing berlaku apabila badan anda terdedah pada paras tinggi hormon yang dipanggil kortisol untuk tempoh yang lama.

Apakah kebarangkalian Roman bulan?

Roman bulan boleh terjadi pada semua peringkat umur. Ini dapat dielakkan dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Roman bulan?

Simptom biasa bagi roman bulan ialah wajah perlahan-lahan menjadi bulat, penuh, dan gebu. Kedua-dua belah wajah anda mungkin menjadi sangat bulat disebabkan oleh lemak yang terkumpul membuatkan telinga terlindung jika dilihat dari arah depan wajah anda. Lemak yang terkumpul pada kedua-dua belah tengkorak juga membuatkan wajah menjadi lebih bulat.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang tidak disenaraikan di atas atau ada sebarang soalan, sila berunding dengan doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah punca Roman bulan?

Tidak balas alahan. (Rinitis alahan, demam alergi, atau sengatan tebuan);

Angioedema;

Reaksi transfusi darah;

Selulitis;

Konjunktivitis (radang mata)

Tidak balas ubat, termasuk disebabkan oleh aspirin, penisilin, sulfa, glukokortikoid dan lain-lain;

Pembedahan kepala, hidung dan rahang.

Kecederaan atau trauma pada wajah (contohnya kebakaran);

Malnutrisi (apabila sangat teruk);

Obesiti;

Gangguan kelenjar liur ;

Sinusitis;

Ketumbit berserta bengkak sekeliling mata yang dijangkiti;

Abses pada gigi;

Hiperadrenokortikakisma/hiperkortisolisma: mengeluarkan banyak hormon terutamanya kortisol;

Sindrom cushing;

Penggunaan jangka lama steroid seperti prednisone.

Faktor-faktor Risiko

Apakah yang meningkatkan risiko saya kepada Roman bulan?

Terdapat banyak simptom untuk roman bulan termasuklah:

Sakit secara tiba-tiba atau wajah membengkak dengan teruk;

Bengkak pada wajah mengambil masa lama untuk surut, lebih-lebih lagi jika semakin lama menjadi semakin teruk.

Sukar bernafas:

Demam, sakit, atau kemerahan, iaitu petanda jangkitan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Roman bulan didiagnosis?

Doktor akan bertanya mengenai sejarah perubatan dan peribadi anda, dan juga kecederaan terkini. Ini dapat membantu dalam menentukan rawatan atau jika memerlukan sebarang ujian perubatan. Doktor anda akan cuba mencari punca roman bulan untuk mengetahui rawatannya.

Bagi mengesahkan roman bulan adalah disebabkan oleh paras kortisol yang abnormal, doktor anda akan melakukan ujian darah dan air kencing. Untuk mencari punca paras kortisol tinggi, MRI atau CT diperlukan.

Sindrom Cushing: sukar untuk mendiagnosis sindrom Cushing. Hal ini kerana terdapat tanda dan simptom seperti wajah bengkak yang boleh juga disebabkan oleh keadaan lain. Walau bagaimanapun, keadaan ini lebih cenderung kepada Sindrom Cushing jika roman bulan menjadi bertambah teruk bersama simptom klasik yang lain. Contohnya, lemak juga terkumpul pada bahagian belakang tengkuk, abdomen atau badan, tetapi kaki dan tangan kekal kurus. Jenis obesiti pusat ini merupakan ciri-ciri biasa bagi sindrom cushing. Namun begitu, jika anda seorang yang sentiasa diet atau bersenam, anda mungkin menyedari kenaikan sedikit atau tidak berat badan atau berwajah sedikit bulat.

Sejarah ubat: doktor anda juga akan bertanya mengenai sejarah ubat  anda terutamanya jika anda menggunakan steroid untuk jangka masa panjang. Penggunaan jangka panjang steroid seperti prednisone boleh mengakibatkan banyak tanda dan simptom seperti Sindrom Cushing. Walaupun jutaan rakyat Amerika mengambil ubat ini, kebanyakannya mengalami roman bulan tanpa diketahui sebabnya. Bahkan, kenaikan berat badan berserta lemak terkumpul seperti roman muka merupakan salah satu kesan sampingan biasa bagi penggunaan steroid. Anda berisiko untuk mengalaminya, bergantung kepada dos ubat dan berapa lama anda telah mengambilnya. Penggunaan steroid meningkatkan selera makan dan pengambilan makanan mungkin menjadi sebab kenaikan berat badan. Namun begitu, simptom biasanya berlaku sebagai kesan daripada penggunaan steroid secara oral untuk jangka masa yang panjang. Steroid yang diambil melalui suntikan dan hiduan boleh juga menyebabkan tanda dan Simptom Cushing tetapi jarang berlaku.

Bagaimana pesakit Roman bulan dirawat?

Doktor anda akan merawat punca-punca yang menyebabkan Roman Bulan, seperti:

Rawatan untuk Sindrom Cushing bergantung pada puncanya. Dalam sesetengah kes, doktor bedah akan membuang ketumbuhan. Dalam kes yang lain, ubat, terapi radiasi atau terapi fizikal boleh membantu.

Jika penggunaan steroid dalam jangka masa yang panjang adalah puncanya, cara terbaik untuk mengurangkan simptom ialah dengan mengurangkan dos ubat atau berhenti menggunakannya. Jika anda perlu juga untuk mengambil steroid, doktor anda akan membantu anda untuk mencuba dos efektif yang paling rendah. Contohnya, mengambil ubat pada setiap hari yang berlainan kadang kala dapat mengurangkan perubahan Cushingoid. Jika ini tidak dapat mengurangkan roman bulan dan simptom lain, doktor anda akan mencadangkan terapi lain.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Roman bulan?

Gaya hidup dan kaedah rawatan sampingan berikut mungkin membantu anda mengatasi roman bulan: meletakkan bekas sejuk untuk mengurangkan bengkak akibat kecederaan. Angkat kepala daripada katil (atau guna bantal tambahan) bagi membantu mengurangkan bengkak muka.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ibu Hamil Selalu Ada Masalah Sakit Punggung? Jom Cuba 11 Cara Ini Untuk Atasinya

Adakah normal jika wanita mengandung mengalami masalah sakit punggung ketika hamil? Ikuti penjelasannya dalam perkongsian artikel ini.

Normal ke sakit punggung ketika hamil?

Ramai wanita mengalami masalah sakit pinggul semasa mengandung.

Kesakitan biasanya akan mula berlaku pada
trimester kedua dan ketiga
. Pun begitu, ia juga boleh bermula seawal
trimester pertama
.

Sememangnya, apabila seorang wanita itu mengandung, ia akan diiringi dengan pelbagai kesakitan. Sakit punggung ketika hamil adalah salah satu daripadanya.

Berdasarkan hasil kajian pada tahun 2018 menunjukkan bahawa lebih kurang 32% wanita mengandung melaporkan sakit pinggul pada satu tempoh kehamilan.

Menurut
American College of Obstetricians and Gynecologist
 (ACOG), hormon yang dihasilkan badan semasa kehamilan akan melonggarkan sendi.

Keadaan tersebut sekali gus menjadikannya lebih mudah teralih dan terdedah kepada kecederaan.

Bahagian pinggul cenderung mengalami kesakitan kerana peranannya dalam menyokong badan dan pergerakan.

Memahami punca kesakitan yang dialami wanita mengandung

Terdapat beberapa sebab mengapa anda mungkin mengalami sakit pada bahagian pinggul semasa mengandung, antaranya:

 Relaksin

Umumnya,
hormon relaksin akan meningkat semasa kehamilan
.

Seperti namanya, ia akan mengendurkan tisu yang menghubungkan tulang anda ke seluruh badan menyebabkan ketidakselesaan pelvis, terutamanya sakit belakang atau sakit pinggul.

 Pertambahan berat badan

Apabila bayi dan ibu semakin bertambah berat badan, ia akan memberikan tekanan pada tulang dan sendi anda.

Peningkatan berat badan berlebihan pula boleh menyebabkan berlakunya sakit punggung ketika hamil serta ketidakselesaan lain.

 Postur badan yang lemah

Postur badan boleh berubah seiring dengan
kenaikan berat badan
, di mana pengagihan berat lebih difokuskan pada bahagian perut.

Selain itu, sekiranya
bayi dalam kandungan
 cenderung berada pada satu posisi lebih banyak berbanding lain, ia juga boleh menjadi punca rasa sakit.

Transient osteoporosis

Sesetengah masalah sakit pinggul mungkin disebabkan oleh demineralisasi tulang pinggul anda atau lebih dikenali sebagai osteoporosis sementara.

Keadaan ini biasanya bermula pada trimester kedua atau ketiga. Ia mungkin berkaitan dengan tahap kalsium dan kalium.

Osteoporosis pinggul sementara adalah keadaan jarang berlaku yang menyebabkan kehilangan tulang sementara pada bahagian atas tulang paha (femur).

 Kedudukan tidur

Posisi tidur
 sebelah (mengiring) boleh menyumbang kepada punca sakit punggung ketika hamil kerana ia memberi tekanan pada sendi anda.

Pun begitu, disebabkan menjadi 1 masalah biasa untuk wanita mengandung tidak cukup tidur, maka tidur mengiring merupakan pilihan
posisi tidur
 paling menyelesakan.

11 cara atasi sakit punggung ketika hamil

Berikut cara yang boleh dicuba untuk atasi rasa sakit yang dialami, seperti:

 Menggunakan bantal

Anda boleh mencuba meletakkan bantal pada bahagian bawah perut dan antara kedua-dua lutut.

Selepas seminggu, rasa sakit pada pinggul akan mulai berkurangan apabila tulang belakang pulih daripada penjajaran lemah (
poor alignment
).

 Kekal aktif sepanjang tempoh kehamilan

Siapa kata
wanita mengandung tidak boleh bersenam?

Pada dasarnya, aktiviti fizikal seperti berjalan kaki, berbasikal dan berenang mungkin pilihan terbaik untuk mengelakkan daripada mengalami sakit pinggul.

 Teknik regangan

Teknik regangan asas boleh membantu mengembalikan keseimbangan dan menguatkan otot-otot yang teralih atau lemah semasa tempoh kehamilan. Cubalah!

 Bantuan kiropraktik

Bagi sesetengah wanita, masalah sakit punggung ketika hamil boleh diatasi dengan bantuan kiropraktik – akan membantu memastikan semua ligamen berada pada penjajaran yang betul.

 Rendaman air panas atau pad pemanasan

Kesakitan saraf
sciatic
 biasanya akan menyebabkan seseorang individu mengalami rasa sakit pada bahagian sebelah kiri mereka.

Untuk meredakan kesakitan yang dialami, berendam dalam mandian air panas atau menggunakan pad pemanasan dipercayai dapat membantu.

Terdapat juga wanita mengandung yang mengatakan penggunaan pek ais juga boleh mengurangkan rasa sakit pada bahagian pinggul tersebut.

 Mengawal kenaikan berat badan

Ya, setiap
 wanita yang sedang mengandung pastinya akan mengalami pertambahan berat
 badan. Pun begitu, ia haruslah terkawal.

Ini kerana berat badan yang bertambah secara berlebihan, akan cenderung menyebabkan anda mengalami sakit punggung ketika hamil.

Anda disarankan untuk mengambil sekitar 300 kalori tambahan setiap hari untuk menyokong kehamilan yang sihat.

 Baring di tilam udara

Mungkin kedengaran seperti tidak logik. Namun, tidak salah untuk mencuba. Tambahan pula ia dikatakan dapat membantu mengurangkan sakit pinggul dan pelvis yang terjadi semasa hamil.

 Kasut yang sesuai

Sebaiknya,
pakailah kasut yang bertapak rata
.

Untuk bersenam pula, pilihlah kasut sukan yang dapat memberikan sokongan lengkungan yang baik semasa melakukan aktiviti fizikal harian.

 Menjaga postur badan

Cuba untuk amalkan postur badan yang baik semasa duduk, berdiri atau ketika mengangkat mahupun membawa barang yang berat.

 Hindari aktiviti tertentu

Elakkan daripada melakukan aktiviti tertentu yang boleh memburukkan lagi masalah sakit punggung ketika hamil.

Antara aktiviti yang perlu dihindari adalah seperti menyilang kaki, berdiri untuk tempoh masa yang lama, memvakum rumah atau mengangkat benda berat.

 Tali pinggang kehamilan

Jika perlu, dapatkan tali pinggang kehamilan untuk memberikan sokongan pada sendi pinggul anda sepanjang hari.

Namun, anda terlebih dahulu disarankan untuk mendapatkan nasihat daripada doktor bagi mengetahui kesesuaian pemakaian tali pinggang ini dengan keadaan kehamilan anda.

Kesimpulannya…

Masalah sakit punggung ketika hamil adalah normal untuk berlaku pada wanita mengandung dalam tempoh kehamilan.

Jika cara di atas tidak berkesan untuk meredakan kesakitan, berundinglah dengan pakar untuk mendapatkan penyelesaian terbaik bagi membantu merawat kesakitan anda.


STOP Pukul Anak, 6 Kesan Ini Akan Membuat Anda Menyesal Sampai Tua!

Mendisiplinkan anak sememangnya merupakan tugas utama bagi pasangan ibu bapa namun kalian juga perlu tahu akan kesan pukul anak anda sendiri.

Kadangkala, ibu bapa juga akan gagal untuk mengawal perasaan lalu memarahi, menghukum atau memukul anak yang telah melakukan kesalahan.

Lebih teruk lagi, ada juga ibu bapa yang sanggup
 menggunakan kekerasan dan memukul anak dengan tangan ataupun objek
 hanya disebabkan salah laku yang mungkin tidak setimpal dengan hukuman yang diterimanya.

Oleh itu pula, sila sentiasa sematkan dalam hati anda bahawa memukul tidak akan menyelesaikan masalah dan ia hanya akan mendatangkan pelbagai kesan negatif yang lain, seperti:

1. Ia tidak akan mengajar anak anda apa-apa

Anda perlu tahu bahawa
memukul anak tidak akan mengajar anak apa-apa
.

Mungkin tidak wujud sebarang pengajaran atau pembelajaran yang boleh anak anda peroleh melalui hukuman yang berat seperti ini.

Paling bahaya, ia mungkin hanya akan menyebabkan anak anda mengalami parut pada badan akibat kecederaan dipukul oleh anda.

Kesan pukul anak #2. Mengeruhkan keadaan

Jika ibu bapa berpendapat bahawa memukul akan membuat
anak anda tidak lagi melakukan kesalahan tersebut
, anda sama sekali salah.

Ini kerana kanak-kanak mungkin tetap akan mengulangi kesalahan tersebut.

Dan jika ini terjadi, apa yang anda mungkin ingin lakukan?
Tidak, pukul anak bukan jawapannya!

Kesan pukul anak #3. Menyebarkan keganasan

Jika
anda sendiri yang membenarkan keganasan ini tersebar
 dengan memukul anak anda, maka tidak mustahil jika mereka juga terpengaruh dengannya.

Mereka akan beranggapan bahawa memukul merupakan jalan penyelesaian kepada setiap salah laku.

Ini hanya akan menyebabkan mereka memukul rakan-rakan mereka yang juga akan melakukan kesalahan.

4. Merendahkan nilai diri anak serta anda

Memukul anak anda sebenarnya bukan sahaja akan mencederakan fizikal mereka,
malahan juga emosi mereka
.

Ini hanya akan membuatkan mereka hilang rasa hormat terhadap diri sendiri sekali gus merendahkan nilai diri mereka.

Bukan kepada anak sahaja, ia juga akan merendahkan nilai diri ibu bapa yang memukul anak.

Anda perlu tahu bahawa pukul anak jika mereka melakukan kesalahan hanya akan memuaskan hati anda ketika itu sahaja.

Kesannya, anak anda akan rasa takut kepada anda dan anda sendiri sudah pasti akan rasa menyesal kemudian hari kelak.

5. Membuat mereka benci akan anda

Sebagai kanak-kanak kecil,
mereka masih belum mampu berfikir secara rasional
.

Disebabkan itu, mereka akan menganggap bahawa hukuman memukul mereka adalah satu ketidakadilan, penghinaan dan rasa tidak dihargai.

Kesemua ini akan disimpan di dalam hati lalu menyebabkan mereka mula menyemai perasaan benci akan ibu bapa mereka sendiri.

6. Memberikan kesan negatif pada jangka masa panjang

Ibu bapa seharusnya tahu bahawa perbuatan memukul anak akan mendatangkan kesan negatif pada jangka masa yang panjang, seperti:

Anak anda akan menjadi agresif

Anak anda akan menjadi egois dan anti sosial

Perkembangan kognitif dan emosi terbantut

Paling membimbangkan, kanak-kanak yang terlalu terdedah kepada keganasan semasa kecil cenderung untuk mencontohinya.

Mereka mungkin akan menggunakan kekerasan ini untuk melakukan jenayah dan pelbagai kesalahan tingkah laku.

Oleh itu, anda sebagai ibu bapa perlu mendisiplinkan anak anda daripada kecil lagi.

Anda juga perlu sentiasa ingat bahawa memukul bukanlah satu pilihan hukuman yang terbaik.


Bahaya Kalau Muka Selalu Pucat! Pasti Puncanya Adalah Salah 1 Daripada 6 Penyakit Ini!

Alamak, kenapa muka saya pucat ni? Tahukah anda, ada banyak punca muka pucat yang mungkin ramai tidak tahu. Jika muka anda pucat lesi, berjumpalah doktor dengan kadar yang segera. Malah, ia boleh menjadi tanda penyakit yang serius jika tidak dirawat serta-merta!

Tetapi, apakah punca muka pucat? Selalunya, ia berlaku
disebabkan kurangnya oksigen
 atau pengaliran darah. Bukan itu sahaja, muka yang pucat juga boleh menjadi tanda ketakutan yang amat sangat atau kepenatan.

Dalam artikel kali ini, kami akan membincangkan tentang 6 punca utama muka menjadi pucat.

Jika wajah anda pucat dalam masa yang lama, jangan tunggu lama-lama, dapatkan rawatan secepat mungkin. Hanya doktor sahaja yang dapat melakukan diagnosis sebenar mengenai kondisi anda.

Untuk mendapatkan lebih banyak info berkenaan Kesihatan, anda boleh klik
di sini
.

Muka pucat, apa sebenarnya yang berlaku?

1. Anda menghidap anemia

Individu yang menghidap anemia mengalami kekurangan sel darah merah yang berfungsi untuk membawa oksigen ke tisu badan. Salah satu
punca anemia
 ialah kekurangan zat besi.

Muka yang pucat merupakan tanda awal anemia. Kondisi ini boleh berlaku pada bila-bila masa kepada sesiapa sahaja disebabkan penyakit seperti
pendarahan dalam usus atau ulser
.

Malah, wanita yang mempunyai masalah haid yang berat juga mungkin akan mengalami anemia kekurangan zat besi.

Tanpa rawatan yang sewajarnya,
anemia boleh menimbulkan masalah pada masa akan datang.
 Malah, ia boleh menyebabkan pelbagai komplikasi seperti penyakit jantung atau masalah semasa mengandung.

Antara simptom anemia ialah:

Kulit pucat

Rasa letih dan penat

Sesak nafas

Pening kepala

Anda mungkin berminat:

Darah Keluar Banyak Semasa Datang Bulan? Anda Mungkin Dapat Penyakit Anemia

Zat Besi Penting Untuk Elak Anemia, Ini Makanan Yang Perlu Anda Ambil

2. Masalah pernafasan

Masalah pernafasan seperti jangkitan juga merupakan antara punca muka pucat. Sebagai contoh, penyakit yang boleh mempengaruhi sistem respiratori kita
ialah influenza
 (COVID-19, flu), jangkitan tekak dan juga demam biasa.

Apabila anda mengalami masalah pernafasan, saluran darah pada kawasan kulit mengecut supaya darah boleh diarahkan kepada kawasan jangkitan. Badan kita akan cuba untuk merawat kawasan yang dijangkiti dengan cara memaksimumkan pengaliran darah ke kawasan yang terlibat.

Oleh sebab itu, ia mungkin membuatkan muka anda menjadi pucat lesi. Antara simptom jangkitan pernafasan ialah:

Batuk.

Hidung berair.

Hidung tersumbat
.

Demam.

Rasa lemah.

Masalah pernafasan boleh menyebabkan kandungan oksigen dalam darah menurun ke tahap yang abnormal. Selalunya, rehat yang mencukupi dapat membantu anda sembuh seperti sediakala.

Namun, untuk mereka yang mengalami influenza, berjumpalah doktor untuk rawatan lanjut lebih-lebih lagi jika anda mempunyai masalah untuk bernafas.

3. Kekurangan folat boleh membuatkan muka pucat

Satu lagi punca muka yang pucat ialah
kekurangan folat.
 Folat ialah vitamin B9 dan sangat diperlukan badan untuk menghasilkan sel darah merah yang membawa oksigen ke seluruh badan.

Kekurangan folat boleh menyebabkan kurang sel darah sihat dalam badan. Malah, ia boleh menyebabkan anemia.

Antara tanda kekurangan folat dalam badan ialah:

Muka kepucatan.

Rasa penat dan letih.

Sukar bernafas.

Tidak ada tenaga untuk meneruskan aktiviti harian seperti biasa.

Salah satu punca kekurangan folat ialah kekurangan vitamin yang disebabkan ketagihan alkohol atau pengambilan makanan tertentu. Wanita yang hamil juga berkemungkinan mengalami masalah
kekurangan folat.

Oleh sebab itu, wanita yang hamil sangat digalakkan untuk mengambil suplemen harian yang mengandungi asid folik. Asid folik adalah satu bentuk folat yang digunakan di dalam suplemen.

Jika anda mempunyai sebarang persoalan mengenai kehamilan, sertailah Komuniti Kehamilan Hello Doktor sekarang!

4. Hipotiroidisme

Ada banyak punca yang boleh menyebabkan
hipotiroidisme
. Antaranya ialah penyakit Hashimoto yang berlaku apabila tiroid tidak dapat menghasilkan hormon yang mencukupi. Ini boleh menyebabkan perubahan pada kulit termasuklah menyebabkannya menjadi kering atau pucat.

Jika tidak dirawat, hipotiroidisme boleh menyebabkan
komplikasi seperti masalah jantung dan ketidaksuburan.

Wanita hamil yang mempunyai simptom-simptom hipotiroidisme juga perlulah berjumpa doktor secepat mungkin kerana penyakit ini boleh mendatangkan bahaya terhadap fetus.

5. Muka pucat disebabkan vitiligo

Berbeza dengan penghidap anemia, muka pesakit vitiligo bukanlah pucat disebabkan kurang darah atau kepenatan. Vitiligo berlaku apabila
tompok-tompok putih mula tumbuh pada kulit
 disebabkan kehilangan pigmen warna pada kawasan yang terjejas.

Antara simptom vitiligo ialah:

Tompok hitam atau putih pada kulit.

Ada bahagian rambut yang berwarna putih atau beruban secara tiba-tiba.

Vitiligo berlaku disebabkan masalah pada sel yang menghasilkan pigmen pada kulit (
melanocytes
). Penyakit ini merupakan sebuah kondisi autoimun.

Bagi mereka yang mempunyai ahli keluarga dengan vitiligo, mereka mempunyai risiko sebanyak 20 hingga 30% untuk menghidap penyakit yang sama.

6. Kanser darah

Kanser darah merupakan satu lagi punca muka pucat. Contoh
kanser darah ialah leukemia
, limfoma dan myeloma berbilang. Individu yang menghidap kanser darah selalunya akan mempunyai masalah penghasilan sel darah merah.

Akibatnya, individu yang menghidap kanser darah mungkin akan mengalami anemia yang boleh menyebabkan muka mereka menjadi pucat.


Baru Tahu! Beras Ungu Yang Selalu Kita Lihat Dalam Drama Korea Ini Rupanya Sangat Berkhasiat

Jika anda menonton adegan makan dalam mana-mana drama atau filem Korea, anda pasti pernah melihat jenis nasi yang mereka makan, kan? Nasi Korea boleh dilihat mempunyai warna ungu atau hitam berbanding jenis nasi yang kita makan. Apakah jenis beras Korea yang mereka ambil ini?

Untuk mendapatkan lebih banyak info tentang Pemakanan Sihat, sila dapatkan
di sini
.

Kenapa beras Korea berwarna ungu?

Beras Korea yang berwarna ungu atau hitam ini sebenarnya mempunyai beberapa nama.

Ada yang menyebutnya sebagai beras ungu, beras hitam, beras maharaja atau beras larangan.
Walau apa pun namanya, ia merujuk kepada jenis beras yang sama.

Pada zaman dahulu, jenis beras ini adalah jenis yang sangat sukar untuk didapati dan ia hanya digunakan secara eksklusif oleh Maharaja China.

Ini kerana ia dipercayai mempunyai khasiatnya yang tersendiri yang boleh menyebabkan panjang umur.

Oleh itu, orang awam pada ketika itu dilarang sama sekali untuk memakan beras hitam ini.

Sebenarnya, beras ini adalah berwarna agak kehitaman. Dalam budaya masyarakat Korea,
mereka mencampurkan jenis beras hitam ini dengan beras putih ketika memasak nasi.

Percampuran dua jenis beras ini menjadikannya berwarna keunguan apabila siap dimasak.

Oleh sebab itu, ia dipanggil sebagai beras ungu atau nasi ungu Korea.

Jenis beras ungu ini sebenarnya berasal dari Jepun dan kini ia banyak ditanam di kawasan Asia.

Beras Korea ini kaya antioksidan

Apabila bercakap soal kebaikan atau nutrisi beras, ia sememangnya bergantung kepada jenis beras tersebut.

Bagi jenis beras ungu Korea ini,
ia diketahui mempunyai kandungan antioksidan yang lebih tinggi berbanding jenis beras lain.

Dalam beras ungu, terdapat sejenis pigmen yang disebut sebagai anthosianin yang menyebabkan warna ungu gelap pada beras tersebut.

Pigmen ungu ini juga adalah jenis pigmen yang sama yang memberikan warna pada buah terung, bluberi dan lain-lain buah atau sayuran berwarna gelap.

Anthosianin ini ialah sejenis antioksidan yang boleh memberikan kesan anti radang
dan juga ciri anti kanser apabila dimakan.

Selain itu, antara kesan lain anthosianin ialah, ia boleh membantu mengurangkan kes-kes penyakit jantung,
obesiti dan juga diabetes.

Beras putih atau beras perang tidak mempunyai kandungan anthosianin seperti yang terdapat dalam beras ungu Korea ini.

Beras Korea juga kaya dengan kandungan zat besi

Selain daripada antioksidan,
 jenis beras Korea ini juga sangat tinggi dengan kandungan zat besi.

Kandungan zat besi dalam beras ungu ini juga adalah lebih tinggi berbanding beras perang.

Untuk pengetahuan anda, zat besi amat diperlukan oleh tubuh badan manusia kerana fungsinya dalam penghasilan sel darah merah dan mengangkut oksigen ke seluruh organ tubuh.

Ia juga membantu dalam penghantaran isyarat saraf yang mengawal pergerakan tubuh.

Jika tubuh badan mengalami kekurangan zat besi,
maka kita berisiko untuk mendapat penyakit anemia.

Nasi Korea tinggi dengan serat

Jika anda masih belum tahu, beras Korea ini adalah jenis beras yang masih belum digilap.

Lapisan bran di bahagian luar biji beras yang berwarna ungu gelap ini masih lagi melekat pada beras tersebut.

Oleh sebab itu, beras ini tidak berwarna putih seperti beras yang biasa kita makan.

Hal inilah yang menjadikan jenis beras ini sebagai jenis beras bijirin penuh.

Beras bijirin penuh amat kaya dengan kandungan serat dan ia sememangnya jauh lebih sihat berbanding jenis beras putih.

Kandungan serat yang tinggi dapat membantu tubuh dalam proses pencernaan yang lebih lancar selain menjadikan usus lebih sihat.

Selain itu, serat juga sangat memainkan peranan dalam penurunan berat badan dan pengurangan kolesterol dalam tubuh badan.

Rendah nilai GI, sesuai untuk pesakit diabetes

Satu lagi fakta menarik mengenai nasi Korea ini ialah
ia mempunyai nilai indeks glisemik (GI) yang lebih rendah berbanding jenis nasi yang lain.

Beras Korea mempunyai nilai GI sebanyak 42.3 berbanding beras perang dengan nilai GI sebanyak 68 dan beras putih sebanyak 73.

Bagi pesakit diabetes, jenis beras ini ternyata lebih baik berbanding beras lain kerana ini boleh membantu pesakit diabetes mengawal paras gula darah mereka dalam keadaan yang lebih stabil.

Nilai GI yang rendah bermaksud kandungan glukosa dalam makanan tersebut dilepaskan secara perlahan-lahan dalam aliran darah berbanding makanan dengan nilai GI yang lebih tinggi.

Namun, untuk mendapatkan lebih kepastian, rujuklah kepada doktor untuk mengetahui kesesuaian anda sebelum mengambil jenis beras ini.

[health_tool_article id=”94632″]

Hati-hati, ia juga tinggi kalori

Walaupun nasi Korea ini mempunyai lebih banyak kandungan nutrisi bermanfaat berbanding jenis nasi yang lain, ia juga tinggi dengan kalori.

Nasi Korea ini mempunyai kandungan kalori yang lebih tinggi berbanding kandungan kalori yang terdapat pada nasi putih atau nasi perang.

Oleh itu, anda masih perlu mengawal pengambilannya agar tidak berlebihan dan sesuai dengan keperluan tubuh anda.


10 Tips Jadi Suri Teladan Sihat Untuk Anak

Ibu bapa adalah orang yang mempunyai pengaruh paling penting pada kanak-kanak. Sebagai ibu bapa, anda adalah salah satu untuk membantu anak anda memulakan yang terbaik bagi tabiat pemakanan mereka yang sihat. Formula ini adalah untuk menyediakan pelbagai jenis makanan daripada kumpulan berbeza supaya anak anda mendapat nutrien yang secukupnya. Walau bagaimanapun, ia tidak selalunya mudah untuk membuatkan anak-anak menikmati diet yang sihat. Mereka perlu suri teladan (role model) yang sihat. Berikut adalah 10 tips untuk anda:

Jadikan diri sendiri sebagai contoh

Kanak-kanak suka meniru. Jika anak melihat anda makan banyak sayur-sayuran dan buah-buahan, mereka akan lebih cenderung untuk memakannya juga.

Bawa anak membeli-belah bersama

Anda boleh menggunakan peluang ini untuk mengajar anak mengenai pemakanan. Benarkan mereka membuat keputusan untuk apa jenis sayur-sayuran yang mereka mahu dalam makanan mereka dan mereka akan lebih menikmatinya.

Jadikannya seronok

Makanan yang sihat tidak perlu kelihatan membosankan. Anda boleh potong ke dalam bentuk yang menyeronokkan dengan penerap biskut. Ia juga adalah idea yang baik untuk membiarkan anak anda membantu menyediakan makanan dan namakan apa sahaja yang mereka suka.

Berhenti memesan hidangan

Ia menarik untuk memudahkan anak anda dengan jenis makanan yang mereka suka. Walau bagaimanapun, merancang makanan yang sihat adalah lebih sukar jika semua orang makan hidangan yang berbeza.

Berhenti memberi ganjaran gula-gula

Anda boleh membiarkan anak anda tahu bahawa anda menyayangi mereka dengan mencium dan memeluk mereka. Jangan memuji mereka dengan gula-gula kerana ia akan membuat mereka berfikir gula-gula adalah lebih berharga daripada makanan lain.

Hangatkan waktu makan dan menyeronokkan

Tutup TV dan telefon bimbit. Waktu makan adalah untuk keluarga. Cuba untuk bercakap antara satu sama lain tentang perkara menggembirakan yang berlaku pada siang hari.

Dengari anak

Jika anak anda lapar, berikan mereka beberapa makanan ringan yang sihat. Beri mereka pilihan untuk dipilih. Sebagai contoh, anda boleh tanya anak sama ada mereka suka brokoli atau bayam.

Galakkan anak kekal aktif

Anda boleh membiarkan mereka menonton TV, tetapi hanya dalam masa yang terhad. Mungkin satu atau dua episod kartun yang mereka suka. Kemudian TV dimatikan. Mereka sepatutnya bermain di luar atau bergerak di sekitar rumah.

Bersenam bersama

Sama seperti bagaimana anda menetapkan contoh tabiat makan, anda boleh berbuat demikian dengan aktiviti fizikal juga. Rancang beberapa aktiviti luar dengan anak anda. Berjalan, berenang atau bermain bola sepak, lakukan apa sahaja yang anak anda suka.

Menjadi lebih baik

Jika anda mahu memperkenalkan makanan baru ke dalam makanan anak anda, anda perlu cuba terlebih dahulu untuk mereka. Kemudian, terangkan bagaimana rasa atau baunya. Ia adalah dinasihatkan untuk tawarkan makanan baru apabila anak anda benar-benar lapar, nanti mereka akan kurang memilih. Walau bagaimanapun, jangan paksa anak anda makan apa sahaja yang mereka tidak suka kerana ia akan membuat mereka takut waktu makan.

Menjadi suri teladan yang sihat untuk anak anda adalah satu tugas yang mencabar. Dengan usaha dan komitmen yang cukup, anda akan berjaya. Cuba bersabar seboleh yang mungkin. Perlu diingat bahawa apa yang anda lakukan sekarang akan memberi manfaat kepada anak anda seumur hidup mereka.


Garis Hitam Di Perut Ketika Hamil Penentu Jantina Bayi, Benarkah?

Fasa mengandung membawa kepada pelbagai perubahan pada tubuh seseorang wanita hamil. Sudah pasti yang paling diharapkan adalah perkembangan perut atau ‘
baby bump
‘ dan
selain selulit
, perubahan lain yang tidak diharapkan adalah kemunculan garis hitam di perut.

Garis gelap di tengah perut. ibu hamil atau
linea niagra,
kadang-kadang dipanggil sebagai garisan kehamilan.

Kira-kira 75% wanita hamil akan mengalami garis gelap,
biasanya selepas trimester pertama.

Malah, fenomena kehamilan semula jadi ini tidak perlu dibimbangkan kerana ia berlaku akibat perubahan hormon kehamilan.

Ciri-ciri garis hitam di perut

Anda sebenarnya sudah mempunyai garis gelap tetapi mungkin tidak sedar dengan kewujudannya.

Ini kerana, sebelum kehamilan garis ini dikenali sebagai
linea alba
iaitu garis putih.

Dan, semasa kehamilan, garis ini menjadi gelap dan dipanggil sebagai
linea nigra.

Garis hitam ini biasanya memanjang dari kemaluan hingga ke bahagian atas pusat dan boleh juga mencapai hingga ke tulang dada anda. Saiz lebarnya biasanya kira-kira 1/4 inci hingga 1/2 inci.

Manakala kadar kegelapan garis ini berbeza-beza pada setiap ibu hamil, tetapi ia satu keadaan yang normal.

Punca kewujudan garis ini semasa kehamilan

Kehadiran garis gelap semasa kehamilan adalah sesuatu yang normal dan tidak menyebabkan sebarang bahaya kepada anda dan bayi.

Garis ini mungkin disebabkan oleh
hormon dalam tubuh anda yang berubah semasa kehamilan
, walau bagaimanapun punca sebenar tidak diketahui.

Plasenta boleh melepaskan hormon yang merangsang melanosit
, sel-sel yang menghasilkan melanin untuk pigmen kulit anda dan menyebabkan kewujudan garis gelap.

Bagaimanapun, mempunyai garis gelap ini bukan cara untuk menentukan sama ada seseorang sedang hamil. Walaupun lebih biasa pada wanita hamil, ia juga dilihat dalam peratusan yang signifikan dari perempuan, lelaki, dan wanita yang tidak hamil.

Adakah garis hitam di perut menjadi penentu jantina bayi?

Orang lama sering mengaitkan fenomena garis hitam di perut ibu hamil untuk menentukan jantina bayi dalam kandungan.

Mengikut mitos atau ramalan mereka, jika garis gelap itu memanjang hingga ke atas abdomen, itu bererti anda mempunyai bayi lelaki.

Manakala sekiranya garis gelap ini memanjang hingga ke pusat sahaja itu bermakna anda
hamil anak perempuan.

Bagaimanapun, terdapat juga mitos mengatakan bahawa wanita yang hamil anak lelaki sahaja mempunyai garis gelap.

Setiap wanita perlu mengetahui bahawa dalam setiap kehamilan, mereka mempunyai peluang 50% untuk hamil bayi lelaki atau perempuan.

Malah dalam kalangan keluarga yang kecenderungan lebih kuat untuk mempunyai satu jantina,
peluang untuk mempunyai lelaki atau perempuan adalah sama.

Oleh itu, garis gelap ini bukan penentu jantina bayi dalam kandungan. Sebaiknya anda perlu mendapatkan pemeriksaan doktor untuk kepastian mengenai jantina bayi anda.


Koledokolitiasis

Definisi

Apa itu Koledokolitiasis?

Koledokolitasis, juga dipanggil batu salur hempedu, ialah kehadiran sekurang-kurangnya satu batu hempedu dalam saluran hempedu biasa. Batu itu boleh terdiri daripada pigmen hempedu atau kalsium dan kolesterol garam.

Apakah kebarangkalian Koledokolitiasis?

Koledokolitiasis adalah sangat kerap berlaku. Ia boleh diuruskan dengan mengurangkan faktor-faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Koledokolitiasis?

Penyebab umum koledokolitiasis ialah:

Sakit perut di bahagian atas abdomen atau pertengahan atas;

Demam;

Kekuningan pada kulit dan mata (jaundis);

Hilang selera makan;

Pening dan muntah;

Mungkin ada beberapa sebab tidak disenaraikan di atas. Jika anda mempunyai sebarang kebimbangan mengenainya, sila berunding dengan doktor anda.

Bila saya harus berjumpa doktor?

Jika anda mempunyai sebarang tanda-tanda atau punca-punca yang disenaraikan di atas atau mempunyai sebarang pertanyaan, sila berunding dengan doktor anda. Badan semua orang bertindak secara berbeza. Ia sentiasa terbaik untuk berbincang dengan doktor anda apa yang terbaik untuk keadaan anda.

Punca

Apakah Punca Koledokolitiasis?

Terdapat dua jenis batu karang: batu kolesterol dan batu pigmen.

Saintis percaya bahawa batu-batu kolesterol adalah disebabkan oleh terlalu banyak kolesterol atau bilirubin hempedu atau garam hempedu tidak mencukupi.

Faktor-faktor Risiko

Apakah yang meningkatkan risiko saya kepada Koledokolitiasis?

Terdapat banyak faktor-faktor risiko untuk koledokolitiasis, seperti:

Sejarah batu karang atau penyakit pundi hempedu;

Keadaan kesihatan: obesiti, kehamilan, puasa berpanjangan;

Masalah yang diwarisi: Berumur (> 40 tahun), perempuan, etnik (Indian Amerika dan Mexico-Amerika)

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Koledokolitiasis didiagnosis?

Jika anda mempunyai simptomnya, doktor akan mahu untuk mengesahkan kehadiran batu karang dalam saluran hempedu biasa. Dia boleh menggunakan salah satu dari ujian pengimejan berikut:

Ultrasound Transabdominal (TUS);

Imbasan CT abdomen;

Ultrasound endoskopik (EUS);

Endoscopic Retrograde Cholangiopancreatography (ERCP)/Magnetic resonance cholangiopancreatography (MRCP);

Percutaneous Transhepatic Cholangiogram (PTCA).

Anda juga boleh menjalani satu atau lebih daripada satu ujian darah berikut untuk mencari jangkitan dan untuk memeriksa fungsi hati dan pankreas, seperti kiraan darah lengkap, ujian bilirubin, ujian enzim pankreas, ujian fungsi hati.

Bagaimana pesakit Koledokolitiasis dirawat?

Matlamat rawatan adalah untuk melegakan sekatan.

Beberapa rawatan mungkin melibatkan:

Pembedahan untuk membuang pundi hempedu dan batu;

ERCP dan prosedur yang dipanggil sphincterotomy, yang membuat potongan pembedahan ke dalam otot dalam duktus hempedu biasa untuk membolehkan batu untuk lulus atau dihapuskan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Koledokolitiasis?

Gaya hidup berikut dan kaedah pengubatan sampingan mungkin membantu anda menghadapi koledokolitiasis:

Mengekalkan berat badan yang sihat;

Makan makanan yang kaya dengan kandungan serat;

Elakkan memakan makanan asid trans-lemak.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 3 Langkah Awal Untuk Legakan Kaki Yang Kram Lepas Bersukan & Bangun Tidur!

Kram kaki adalah
kekejangan otot yang lazim dialami
 oleh kebanyakan individu di seluruh dunia.

Ia merupakan satu keadaan kesihatan yang berlaku secara tiba-tiba dan kontraksinya yang tidak boleh dikawal secara sedar oleh mana-mana individu.

Antara bahagian otot yang
kerap mengalami masalah kejang
 adalah pada bahagian belakang kaki bawah, belakang paha dan bahagian hadapan paha.

Selain itu, kawasan lain yang turut boleh mengalami kram adalah abdomen, lengan, tangan dan kaki.

Jika anda ingin tahu lebih lanjut berkenaan dengan kram kaki berserta dengan cara mengatasinya, baca artikel ini sehingga habis.

Untuk mendapatkan lebih banyak informasi tentang Tulang/Otot, anda boleh klik
di sini
.

Punca kram kaki yang anda perlu tahu

Kram otot boleh berlaku disebabkan oleh beberapa faktor. Lazimnya, ia berpunca daripada penggunaan otot secara berlebihan terutamanya ketika anda bersenam.

Selain itu, kecederaan otot dan dehidrasi turut boleh menyebabkan masalah kram.

Dehidrasi adalah keadaan di mana
badan kita kehilangan terlalu banyak air sehingga mengganggu proses fisiologi normal di dalam badan.

Antara mineral yang sering
dikaitkan dengan masalah kram otot
 adalah seperti berikut:

Kalsium

Kalium

Natrium

Magnesium

Kejang kaki juga boleh berpunca daripada kadar aliran darah yang berkurangan pada kaki. Ia boleh berlaku terutamanya ketika anda berjalan atau menyertai sebarang bentuk aktiviti fizikal.

Dalam sesetengah kes,
kram otot boleh menjadi tanda
 kepada masalah kesihatan yang dialami.

Antara masalah kesihatan yang sering dikaitkan dengan kram otot adalah seperti berikut:

Saraf tulang belakang terhimpit

Pengambilan alkohol

Kehamilan

Kegagalan buah pinggang

Hipotiroidisme

Ada juga keadaan di mana punca
berlakunya kram otot tidak begitu jelas
. Ia merupakan gejala yang sangat lazim dan kadangkala boleh berlaku tanpa amaran.

Adakah kejang kaki perlu didiagnosis?

Bukan semua jenis kram otot
 merupakan gejala kepada sebarang penyakit. Kadangkala, ia boleh jadi tidak berbahaya dan tidak memerlukan perhatian doktor.

Walau bagaimanapun, dalam situasi tertentu seperti kram menjadi semakin teruk, ia tidak hilang dengan pergerakan regangan atau kekal dalam satu tempoh masa yang lama, rujukan kepada doktor boleh membantu anda mengenal pasti punca.

Ia boleh disebabkan oleh masalah kesihatan yang memerlukan rawatan.

Bagi mengesan punca
berlakunya gejala kekejangan otot
, doktor akan mengambil sedikit maklumat daripada anda dan mereka akan menjalankan pemeriksaan fizikal.

Antara soalan yang boleh ditanya adalah seperti berikut:

Berapa kerap masalah kram otot berlaku?

Otot mana yang sering mengalami kram?

Adakah anda mengambil sebarang ubat?

Adakah anda mengambil minuman alkohol?

Adakah anda sering bersenam?

Berapa banyak air kosong yang anda ambil setiap hari?

Ujian makmal untuk mengetahui
paras kalsium dan kalium di dalam badan
 akan dibuat, begitu juga dengan ujian darah lain untuk memeriksa buah pinggang dan fungsi organ tiroid.

Jika anda seorang wanita, ujian kehamilan akan dibuat berikutan ia turut menyebabkan masalah kram.

Doktor anda juga mungkin akan membuat ujian elektromyogram (EMG).

Ia merupakan ujian yang boleh mengukur aktiviti otot dan memeriksa jika terdapat perkara tidak normal padanya.

Sekiranya doktor mengesyaki anda menghidap
masalah berkaitan dengan saraf tunjang
, penggunaan imbasan pengimejan resonans magnet (MRI) boleh memberikan gambaran yang lebih jelas.

Apa yang anda perlu lakukan?

Apabila seseorang itu mengalami situasi ini, terdapat pelbagai
cara mencegah kram kaki
 yang boleh diberikan kepada mereka.

Antara yang lazim dilihat adalah
pergerakan regangan bagi otot yang terkesan
 untuk menghilangkan kram kaki.

Sebagai contoh apabila betis anda mengalami kejang, kaki anda boleh ditarik ke atas menggunakan tangan bagi meregangkan otot betis.

Jika tidak berkesan, cuba ambil tuala panas atau sejuk dan letakkan pada otot yang mengalami kekejangan.

Ia bagi melegakan kesakitan
yang berpunca daripada kram otot
. Berikut merupakan alatan yang boleh digunakan:

Tuala panas

Pad pemanas

Tuala sejuk

Ais

Sekiranya simptom kejang tidak hilang dengan langkah di atas, anda boleh mengambil
ubat tanpa preskripsi seperti ibuprofen
.

Ia boleh membantu melegakan kesakitan otot secara perlahan-lahan.

Kram kaki boleh mengganggu tidur anda. Jika ia sering berlaku semasa anda tidur, anda perlu memaklumkannya kepada doktor yang merawat.

Mereka boleh memberikan ubat penenang otot sekiranya perlu.

Anda dinasihatkan
 untuk mengamalkan gaya hidup sihat
. Pastikan diet anda mengandungi zat dan vitamin yang mencukupi terutamanya kalium dan kalsium.


Makan Ayam Boleh Jadi Punca Tumbuh Fibroid Rahim Wanita, Benarkah?

Ketumbuhan fibroid rahim boleh terbentuk atas pelbagai sebab yang berbeza. Namun, sesetengah kajian mengatakan makan ayam juga boleh menjadi antara puncanya.

Sejauh manakah kebenaran kenyataan ini?

Teruskan pembacaan anda.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu fibroid?

Fibroid adalah pertumbuhan atau tumor tidak normal yang berkembang
di dalam atau pada rahim wanita.

Kadangkala tumor boleh menjadi agak besar dan menyebabkan rasa sakit yang teruk pada perut dan darah haid yang banyak.

Pun begitu, fibroid sama sekali tidak menimbulkan sebarang tanda atau gejala. Ketumbuhan ini biasanya jinak dan tidak bersifat kanser, malahan punca fibroid masih belum diketahui.

Fibroid juga dikenali dengan nama-nama berikut:

Leiomyoma

Myoma

Mioma rahim

Fibromas

Apakah simptom-simptom ketumbuhan fibroid

Simptom fibroid rahim boleh terbentuk secara perlahan selama beberapa tahun atau secara pantas dalam beberapa bulan.

Antara simptom paling biasa bagi fibroid termasuklah:

Pendarahan menstrual yang terlalu banyak

Tempoh menstruasi berpanjangan melebihi seminggu

Tekanan atau kesakitan pada pelvik

Kencing dengan kerap

Kesukaran mengosongkan pundi kencing

Sembelit

Sakit belakang atau sakit kaki

Selain itu, fibroid uterus boleh mengakibatkan ketidakselesaan dan boleh membawa kepada komplikasi seperti anemia akibat kehilangan darah yang terlalu banyak.

Fibroid boleh juga meningkatkan risiko untuk beberapa jenis komplikasi kehamilan seperti uri tercabut, gangguan tumbesaran fetus, dan kelahiran pramatang.

Punca-punca ketumbuhan fibroid rahim

Sehingga saat ini, doktor tidak mengetahui penyebab sebenar fibroid, tetapi melalui penyelidikan dan pengalaman klinikal, faktor-faktor ini boleh menyumbang:

Perubahan genetik

Kebanyakan fibroid mempunyai perubahan pada gen yang berbeza dengan sel otot rahim yang normal.

Selain itu, sekiranya ibu atau saudara perempuan anda mempunyai masalah ini, anda turut berisiko untuk menghidapnya.

Hormon, punca ketumbuhan fibroid

Estrogen dan progesteron, 2 hormon yang merangsang kejadian lapisan rahim pada setiap kitaran haid sebagai
persiapan untuk kehamilan
, ternyata mendorong pertumbuhan fibroid.

Di samping itu, fibroid mengandungi lebih banyak reseptor estrogen dan progesteron berbanding sel otot rahim yang normal.

Namun, ia cenderung untuk mengecut selepas fasa menopaus kerana penurunan tahap pengeluaran hormon.

Faktor pertumbuhan lain

Seseorang wanita yang didatangi haid pada usia awal turut berisiko untuk memperoleh fibroid rahim.

Tambahan lagi, kekurangan vitamin D, mengamalkan diet tinggi daging merah dan rendah sayur-sayuran dan buah-buahan, termasuk meminum alkohol, mampu meningkatkan risiko terkena fibroid.

Baca juga:

Extracellular matrix
 (ECM)

ECM adalah elemen yang membuat sel melekat bersama, serta ia meningkat dalam fibroid dan menjadikannya berserat.

Bukan itu sahaja, ECM juga berisiko menjadi faktor pertumbuhan dan menyebabkan perubahan biologi terhadap sel.

Para doktor percaya bahawa fibroid rahim berkembang dari sel induk pada tisu otot rahim halus (
myometrium
).

Corak pertumbuhan fibroid rahim berbeza-beza, mereka mungkin tumbuh dengan perlahan atau cepat, atau ukurannya kekal sama.

Sebilangan fibroid pula mengalami pertambahan saiz pertumbuhan, dan ada juga yang mengecut dengan sendiri.

Bagi kehamilan pula, kebanyakan kes fibroid mampu mengecut atau hilang setelah bersalin.

Mengapa makan ayam dikatakan punca fibroid?

Berbalik kepada persoalan utama artikel, benarkah makan ayam boleh menjadi punca fibroid?

Ayam atau semua ternakan yang diberi suntikan hormon boleh meningkatkan tahap hormon estrogen di dalam badan.

Disebabkan itu, tidak mustahil estrogen yang berlebihan boleh menjadi punca fibroid rahim yang akan tumbuh lebih besar dari masa ke masa.

Lebih-lebih lagi, sel lemak dalam ayam yang mengandungi tahap estrogen yang tinggi, lalu menjadikan tubuh sukar untuk memecah dan memproses hormon berlebihan.

Untuk mengelak sebarang risiko, pastikan anda mengamalkan makanan yang diproses secara organik.

Untuk ayam yang telah diproses pula, elakkan membeli ayam beku yang telah disimpan selama beberapa hari.

Begitu juga dengan semua produk ternakan seperti telur.
Telur daripada ayam yang organik adalah lebih baik berbanding ayam disuntik kimia.

Makanan-makanan lain yang mampu cetuskan ketumbuhan fibroid

1. Makanan masin

Hadkan jumlah makanan yang masin atau mempunyai kandungan garam yang tinggi dalam diet anda kerana akan menyukarkan hati untuk mencerna.

Ini kerana, hati adalah organ yang bertanggungjawab untuk menyingkirkan sebarang toksin dan menyeimbangkan hormon badan.

Elakkan makanan diproses seperti sup di dalam tin, kacang panggang, kerepek masin, jeruk, dan makanan kering lain yang mengandungi jumlah sodium tinggi.

2. Makanan daripada produk tenusu

Wanita yang sebelum ini dikesan mempunyai ketumbuhan fibroid, dinasihatkan untuk mengehadkan
pengambilan produk tenusu
 seperti krim dan mentega.

Produk ini juga dikatakan sering mengandungi hormon tambahan yang boleh mencetuskan pertumbuhan tumor anda.

3. Makanan yang mengandungi karbohidrat mudah/halus, punca ketumbuhan fibroid

Menurut pakar, makanan yang mengandung karbohidrat halus mampu mengubah metabolisme estrogen lalu menyebabkan fibroid tumbuh dengan lebih besar.

Contoh makanan karbohidrat halus termasuk:

Pasta

Roti putih

Nasi putih

Pastri

Tepung putih

Gula tambahan

Pencuci mulut yang manis


Apa yang Patut Anda Tahu tentang Lemak Trans

Dengan peningkatan pelbagai penyakit yang berkaitan dengan keadaan seperti tekanan darah tinggi dan obesiti, doktor telah memberi amaran untuk mengawasi tabiat makan. Antara nasihat paling utama ialah elakkan lemak dan lipid, terutamanya lemak trans. Lemak trans dianggap oleh ramai doktor sebagai jenis lemak yang paling teruk boleh anda makan. Apakah itu lemak trans? Sejauh manakah keburukan lemak transar? Artikel ini akan membimbing anda melalui beberapa maklumat asas mengenai lemak ini.

Apa itu lemak trans?

Asid lemak trans atau lemak trans terbentuk apabila minyak cecair bertukar menjadi lemak pepejal.

Terdapat dua jenis lemak trans yang terdapat dalam makanan: lemak semula jadi dan lemak trans tiruan. Lemak trans semula jadi dihasilkan dalam usus beberapa haiwan dan makanan yang dibuat dari haiwan tersebut (contohnya, susu dan produk daging) boleh mengandungi sedikit lemak tersebut. Lemak trans tiruan (atau asid lemak trans) dicipta dalam proses perindustrian yang menambah hidrogen kepada minyak sayuran cecair untuk membuatnya lebih kukuh.

Mengapa lemak trans popular?

Pembuat lemak trans melalui proses yang dikenali sebagai penghidrogenan – satu proses di mana minyak sayuran ditukar kepada lemak pepejal hanya dengan menambah atom hidrogen. Penghidrogenan meningkatkan kestabilan jangka hayat dan rasa makanan.

Lemak trans adalah mudah untuk digunakan, murah untuk dihasilkan dan tahan lama. Lemak trans memberikan makanan rasa dan tekstur yang dikehendaki. Banyak restoran dan kedai makanan segera menggunakan lemak trans untuk goreng makanan kerana minyak dengan lemak trans boleh digunakan banyak kali dalam fryers komersial.

Mengapa lemak trans tidak baik?

Lemak trans meningkatkan LDL; kolesterol “jahat” dan membuat anda lebih cenderung mendapat penyakit jantung. Lemak trans juga merendahkan kolesterol HDL, kolesterol”baik” . Tahap kolesterol LDL tinggi dan tahap kolesterol HDL rendah meningkatkan risiko penyakit jantung, pembunuh utama lelaki dan wanita. Ia juga dikaitkan dengan risiko mendapat diabetes jenis 2 lebih tinggi.

Makanan apakah yang mengandungi lemak trans?

Lemak trans bukan semula jadi, yang dikenali sebagai minyak separa hidrogenasi, terdapat dalam pelbagai produk makanan, termasuk:

Makanan yang dipanggang. Kebanyakan kek, biskut, pai dan keropok mengandungi lelemak, yang biasanya diperbuat daripada minyak sayuran separa hidrogenasi. Frosting siap adalah satu lagi sumber lemak trans.

Kentang, jagung selalunya mengandungi lemak trans. Dan walaupun bertih jagung boleh menjadi makanan ringan yang sihat, pelbagai jenis bertih jagung yang dibungkus atau menggunakan gelombang mikro menggunakan lemak trans untuk membantu memasak atau menambah rasa.

Makanan bergoreng. Makanan yang perlu digoreng penuh – kentang goreng, donat dan ayam goreng – boleh mengandungi lemak trans daripada minyak yang digunakan dalam proses memasak.

Doh. Produk seperti biskut dalam tin dan
cinnamon rolls
 selalunya mengandungi lemak trans, begitu juga kulit piza beku.

Krimer dan marjerin. Krimer kopi bukan tenusu dan batang marjerin juga mungkin mengandungi minyak sayuran separa hidrogenasi.

Sejumlah kecil lemak trans berlaku secara semula jadi dalam beberapa daging dan produk tenusu, termasuk daging lembu, kambing dan lemak mentega. Tidak ada kajian yang mencukupi untuk menentukan sama ada lemak trans yang berlaku secara semula jadi mempunyai kesan buruk yang sama ke atas paras kolesterol seperti lemak trans yang dibuat industri.

Bagaimana saya boleh mengelakkan lemak trans?

Jika anda mahu mengurangkan pengambilan lemak trans, anda perlu:

Amalkan corak pemakanan yang menekankan buah-buahan, sayur-sayuran, bijirin penuh, produk tenusu rendah lemak, ayam, ikan dan kacang. Selain mengehadkan daging merah dan makanan serta minuman manis.

Gunakan minyak sayur semula jadi yang tidak melalui penghidrogenasi, seperti canola, safflower, bunga matahari atau minyak zaitun.

Cari makanan diproses yang dibuat dengan minyak yang tidak melalui penghidrogenasi berbanding separa hidrogenasi atau hidrogenasi atau lemak tepu.

Gunakan marjerin lembut sebagai pengganti mentega, dan pilih marjerin lembut (jenis cecair atau tab) berbanding jenis keras. Cari “0 g lemak trans” pada label Fakta Pemakanan dan tiada minyak hidrogenasi dalam senarai ramuan.

Donat, biskut, keropok, mufin, pai dan kuih-muih adalah contoh makanan yang mungkin mengandungi lemak trans. Hadkan pengambilan makanan tersebut.

Hadkan makanan bergoreng secara komersial dan makanan panggang yang dibuat dengan
 shortening
atau minyak sayuran separa hidrogenasi. Bukan sahaja makanan ini sangat tinggi lemak, tetapi mungkin juga lemak trans.

Ambil sedikit masa untuk membaca label makanan anda, dan pertimbangkan pilihan yang lebih sihat untuk dimakan. Tabiat ini lebih baik untuk kesihatan dan wang anda dalam jangka masa panjang.


Selain Leher, Ketiak Juga Boleh Jadi Hitam Semasa Hamil, Usah Malu Ini 5 Cara Boleh Atasinya!

Masalah ketiak hitam saat hamil adalah keadaan normal yang boleh terjadi pada mana-mana ibu mengandung. Jangan bimbang, ada langkah mengatasi yang boleh dilakukan!

Untuk mendapatkan lebih banyak info tentang Kehamilan, sila dapatkannya di sini

Perubahan pigmen punca ketiak hitam saat hamil

Sesetengah perubahan kulit yang berlaku
ketika mengandung
 seperti ketiak hitam saat hamil adalah disebabkan oleh
kesan perubahan hormon
 pada pelbagai struktur tubuh.

Selalunya perubahan yang dialami adalah dianggap sesuatu yang normal dan tidak berkaitan dengan penyakit.

Perubahan pigmentasi yang paling biasa pada kehamilan
disebut hiperpigmentasi
 atau kegelapan kulit.

Masalah kulit yang menjadi gelap ini dipercayai disebabkan oleh peningkatan
tahap hormon estrogen, progesteron
 dan hormon perangsang melanosit lebih tinggi daripada biasa.

Umumnya, hormon perangsang melanosit berfungsi dalam penghasilan sel pigmen atau dikenali sebagai melanosit – untuk menghasilkan lebih banyak melanin.

Bahagian tubuh yang lebih gelap sebelum kehamilan
seperti areola, puting
,
kulit kemaluan
, ketiak dan celah kelangkang cenderung menjadi lebih gelap saat hamil.

Tidak dinafikan walaupun kebanyakan perubahan adalah untuk tempoh singkat semasa kehamilan, namun ada juga wanita yang mengalaminya secara kekal.

Jadi ada ke langkah mengatasi yang boleh dilakukan untuk menghilangkan masalah ketiak hitam saat hamil?

Langkah mengatasi masalah ketiak hitam saat hamil

Selain daripada kesakitan dan kesukaran yang perlu dilalui
semasa melahirkan anak
, perubahan fizikal merupakan antara salah satu cabaran ketika mengandung.

Antara perubahan yang terpaksa dihadapi adalah berkaitan warna kulit pada ketiak.

Betul, ia tidak menyakitkan, t
etapi sedikit sebanyak, keadaan tersebut boleh mengganggu dan mempengaruhi keyakinan diri seorang wanita, kan?

Walaupun perubahan warna kulit atau hiperpigmentasi ini adalah keadaan tipikal bagi
wanita yang sedang hamil
 dan dikatakan akan hilang beberapa bulan
selepas selamat bersalin,
namun, adakalanya ia tidak seperti yang diharapkan.

Ada wanita perlu berdepan masalah tersebut untuk tempoh yang lama, malah mungkin menjadi perubahan kekal.

Jadi berikut adalah beberapa petua dan langkah mengatasi masalah ketiak hitam saat hamil yang boleh dicuba.

1. Elakkan pakaian ketat

Cara terbaik untuk membantu ketiak anda kembali kepada keadaan lebih baik adalah dengan mengelakkan perkara yang boleh menjadikannya lebih gelap.

Contohnya, memakai pakaian bahagian atas yang ketat.

Ia boleh mengakibatkan banyak geseran pada ketiak, sekali gus menyebabkan
kerengsaan kulit
 dan akhirnya membuatkannya menjadi gelap.

Untuk membantu mengatasi masalah perubahan warna kulit di bawah lengan adalah dengan memilih pakaian longgar.

Pastikan juga bahagian bawah lengan anda boleh bernafas ya!

2. Mencabut atau mencukur

Pastinya anda sudah biasa mencukur
 atau mencabut bulu ketiak, kan? Tetapi mungkin selepas ini anda ingin beralih kepada kaedah alternatif lain.

Kenapa?
Ini kerana sama ada mencukur atau mencabut bulu, kedua-duanya adalah cara yang paling banyak mengakibatkan bawah lengan anda menjadi gelap.

Apa kata anda cuba
kaedah penyingkiran bulu dengan waxing
 atau prosedur laser? Ia dapat memberikan kesan lebih baik pada ketiak.

Selain itu, elakkan daripada
mandi kolam berklorin
, air garam atau pun menggosok selepas anda membuang atau menyingkirkan bulu bawah lengan.

Jika tidak, ia mungkin menyebabkan anda mengalami kerengsaan kulit dan akhirnya menjadikannya gelap.

Langkah mengatasi masalah ketiak hitam saat hamil #3. Pemilihan deodoran

Penggunaan deodoran yang tidak bersesuaian juga boleh menyebabkan usaha anda untuk memutihkan bahagian bawah lengan tidak berhasil.

Ia boleh menjadi sangat tidak produktif apabila deodoran digunakan mengandungi terlalu banyak bahan yang boleh membahayakan
kulit, menjadikannya kering
 dan gelap.

Jika ia adalah kesan yang anda alami pada kulit ketiak, mungkin sudah tiba masanya untuk anda
menukar kepada deodoran lain
.

Paling penting, perhatikan kandungannya. Sebaiknya, pilihlah deodoran tanpa kandungan alkohol, paraben dan aluminium klorida.

Ini kerana kulit bawah lengan anda adalah sama halus seperti kulit wajah.

4.  Lidah buaya

Penggunaan bahan semula jadi seperti lidah buaya juga dapat membantu mengatasi ketiak gelap.

Ini kerana ia mengandungi bahan bersifat antibakteria yang menenangkan dan
mampu mencerahkan kulit.

Potong daun lidah buaya segar dan ambil gelnya. Lakukan urutan lembut bersama gel pada bahagian bawah lengan anda.

Biarkan ia kering selama lebih kurang 20 minit, kemudian bilasnya dengan air suam.

Jika tiada
pokok lidah buaya
, anda boleh menggantikannya dengan gel lidah buaya yang terdapat di pasaran.

Ulangi proses ini setiap hari untuk menjadikan bawah lengan anda lebih cerah.

5. Timun bantu atasi ketiak hitam saat hamil

Tahu tak sebenarnya kulit pada bahagian ketiak sukar untuk bernafas?

Ditambah pula dengan peluh serta keadaan panas berterusan, menjadikan bawah lengan adalah tempat sempurna untuk bakteria berkembang dan menyebabkan jangkitan serta ketiak hitam.

Sebagai langkah mengatasi keadaan itu, anda boleh gunakan timun untuk ‘menenangkan’ bahagian tubuh tersebut.

Tambahan pula, timun mempunyai fungsi agen pemutihan yang boleh membantu mencerahkan kulit.

Potong timun menjadi kepingan dan gosokkan terus pada bawah lengan. Selepas 10 minit, basuh dan keringkan.

Ulang petua ini 2x sehari.

Kesimpulannya

Kulit bawah lengan gelap adalah masalah tipikal yang boleh terjadi kepada sesiapapun, terutamanya pada wanita yang sedang mengandung.

Untuk menghilangkan masalah ketiak hitam saat hamil tidaklah sesukar yang disangka, cuma anda perlu amalkan tabiat dan memilih produk yang betul.


4 Penyebab Utama Sakit Bahu, Punca No. 4 Paling Ramai Kena!

Selain sakit belakang dan
sakit lutut
, sakit badan lain yang turut menjadi masalah kepada ramai orang adalah sakit bahu. Kesakitan di bahagian bahu ini mampu mengganggu kualiti hidup dan juga produktiviti seseorang. Ketahui punca sakit bahu dan rawatannya dalam artikel ini.

Baca lebih lanjut tentang Tulang/Otot
di sini.

Punca sakit bahu yang dialami ramai

 Terdapat pelbagai penyakit atau kecederaan yang boleh menyebabkan bahu anda berasa sakit. Berikut merupakan antara 4 penyebab atau punca sakit bahu yang lazim:

1. Kekakuan bahu (
frozen shoulder
)

Rasa kaku di bahagian bahu atau nama saintifiknya
adhesive capsulitis
, lazimnya berlaku sekitar usia 50 hingga 60-an.

Insiden keadaan ini sebelum usia 40 tahun adalah amat jarang dan wanita didapati lebih banyak menghidapinya berbanding lelaki.

Kadar prevalens sepanjang hayat untuk kekakuan bahu untuk populasi umum adalah sekitar 2 hingga 5%.

Antara simptom untuk keadaan ini adalah:

Rasa sakit bahu yang teruk.

Terhad dalam jurang pergerakan sendi bahu, seakan-akan kaku.

Simptom-simptom di atas bertambah teruk secara beransur-ansur sebelum kemudiannya surut. Progres penyakit ini boleh mengambil masa sekitar tiga tahun. Rasa sakit ini boleh menjadi sangat teruk sehingga mengganggu
waktu tidur
 anda.

Terdapat beberapa penyakit atau keadaan yang boleh meningkatkan risiko anda untuk menghidapnya. Antaranya adalah:

Diabetes
.

Strok (angin ahmar)
.

Pasca pembedahan membuang payudara.

Penyakit jantung.

Penyakit Alzheimer
.

Hipertiroid
.

Punca sakit bahu 2. Kecederaan otot
rotator cuff

Otot-otot
rotator cuff
 (RC) seperti supraspinatus, infraspinatus, teres minor dan juga subscapularis memainkan peranan yang penting dalam menstabilkan sendi bahu.

Di samping itu, ia juga membolehkan anda untuk menghasilkan pergerakan seperti mengangkat dan memusingkan lengan anda.

Kecederaan kepada otot-otot ini bukan sahaja akan mengganggu pergerakan bahu, ia juga menjadi punca sakit bahu dan ketidakselesaan yang berpanjangan.

Baca juga:

Kecederaan otot-otot RC boleh dikategorikan kepada tiga kumpulan iaitu:

Keradangan tendon (
tendinitis
)
 – Disebabkan oleh penggunaan berlebihan otot-otot RC. Pemain tenis yang kerap melakukan servis atas kepala dan juga pengecat yang kerap menjangkau, adalah kumpulan individu berisiko tinggi untuk mengalaminya.

Keradangan bursa (
bursitis
)
 – Keadaan ini disebabkan oleh keradangan bursa. Bursa adalah kantung berisi cecair yang terletak di antara tendon otot-otot RC dan tulang di bawahnya.

Otot-otot RC terkoyak
 – Keadaan ini disebabkan oleh kecederaan akut dan/atau penggunaan otot bahu yang berlebihan. Tendon otot-otot RC boleh mengalami regangan yang melampau sehingga terkoyak. Koyakan ini boleh jadi separa atau sepenuhnya.

Simptom untuk kecederaan otot-otot RC adalah seperti berikut:

Pergerakan sendi bahu yang terhad.

Sakit bahu ketika ingin mencapai sesuatu yang lebih tinggi daripada paras kepala.

Sakit bahu khususnya di waktu malam.

Bahu menjadi semakin lemah perlahan-lahan.

Kesukaran dalam menyentuh bahagian belakang badan.

3. Osteoartritis sendi bahu

Seperti sendi lain dalam badan anda, sendi bahu juga boleh mengalami
osteoartritis
. Ia boleh disebabkan oleh faktor primer (genetik, usia dan jantina) atau faktor sekunder seperti sejarah kecederaan otot-otot RC, jangkitan, kecederaan sukan dan juga bahu terkehel.

Hakisan pada kapsul rawan pada permukaan sendi boleh mengakibatkan rasa sakit yang sinonim dengan
osteoartritis
 bahu. Rasa sakit bahu ini boleh bertambah teruk apabila melakukan sesuatu.

Dengan peredaran masa, rasa sakit boleh menjadi lebih teruk dan boleh berlaku ketika rehat atau tidur.

Punca sakit bahu no. 4 sebab terkehel

Apabila terkena impak yang kuat kepada bahu, tulang humerus boleh terkehel dan terkeluar daripada soket sendi bahu.

Dalam keadaan yang serius,
bahu yang terkehel
 ini boleh mengakibatkan kecederaan kepada tisu lain dan juga saraf.

 Jika anda kerap mengalami bahu yang terkehel, anda boleh mengalami ketidakstabilan sendi yang kronik. Antara simptom bahu terkehel adalah seperti berikut:

Kecacatan jelas pada bahagian bahu.

Bengkak pada bahagian bahu.

Rasa sakit bahu yang teruk.

Tidak mampu untuk menggerakkan sendi bahu.

Selain itu, seseorang juga boleh mengalami rasa kebas, lemah dan renjatan pada bahagian yang tercedera.

Merawat punca sakit bahu

Berikut merupakan rawatan bagi setiap penyebab sakit bahu lazim yang dibincangkan dalam bab sebelum ini:

Kekakuan bahu

Ubat tahan sakit atau
ubat antikeradangan tidak berasaskan steroid (NSAIDs)
 boleh digunakan untuk mengawal rasa sakit yang dialami. Contoh ubat yang dimaksudkan termasuklah aspirin dan juga ibuprofen.

Selain penggunaan ubat, doktor mungkin akan merujuk anda kepada ahli fisioterapi untuk melakukan beberapa senaman dan regangan. Dalam sesetengah kes, terdapat juga rawatan tambahan yang mungkin digunakan seperti:

Suntikan kortikosteroid ke dalam sendi.

Suntikan air suling steril ke dalam sendi untuk meregangkan sendi.

Prosedur artroskopik.

Punca sakit bahu: Kecederaan otot-otot RC

Untuk kecederaan otot-otot RC, rawatan boleh melibatkan
rawatan di rumah
, penggunaan ubat sehinggalah prosedur pembedahan tertentu.

Sekitar 50% daripada penghidap kecederaan otot-otot RC akan mengalami penambahbaikan melalui rawatan di rumah seperti:

Merehatkan sendi bahu yang terjejas dengan menggunakan anduh

Meletakkan pek sejuk atau pek panas pada bahagian bahu

Senaman untuk mengembalikan jurang pergerakan otot bahu

Anda juga boleh mengambil ubat NSAIDs untuk membantu mengawal kesakitan. Dalam sesetengah keadaan, prosedur tambahan seperti suntikan kortikosteroid,  mungkin diperlukan untuk menangani rasa sakit yang dialami.

Untuk kecederaan yang teruk, pembedahan mungkin diperlukan dan antara pembedahan yang dilakukan untuk kecederaan ini adalah:

Pemulihan tendon artroskopik.

Pemulihan tendon terbuka.

Pemindahan tendon.

Penggantian sendi bahu.

Osteoartritis bahu

Dari segi rawatan di rumah, kebanyakannya adalah sama dengan rawatan untuk punca sakit bahu yang lain. Prosedur pembedahan yang boleh dilakukan untuk penyakit ini termasuklah:

Artroskopi

Artroplasti (penggantian sendi)

Artroplasti beserta pembuangan tulang

Bahu terkehel

Bahu yang terkehel memerlukan rawatan segera untuk mengelakkan komplikasi tambahan. Antara rawatan akut yang digunakan adalah:

Reduksi tertutup (secara manual).

Imobilisasi.

Reduksi melalui pembedahan.

Penggunaan ubat tahan sakit mungkin diperlukan untuk mengawal rasa sakit bahu yang dialami selepas rawatan akut diberikan. Selain itu, rehabilitasi bahu bersama dengan
ahli fisioterapi
 juga akan dilakukan ketika fasa pemulihan.

Penting untuk diingatkan bahawa sakit pada bahagian sendi badan perlu dirawat dengan segera bagi mencegah komplikasi yang tidak diingini.

 Jika anda mempunyai sebarang persoalan, berjumpalah dengan doktor untuk mendapatkan diagnosis dan juga rawatan.


4 Punca Anak Kerap Sembelit, Antara Sebabnya Ibu Suka Bagi Makanan Ini!

Corak usus setiap kanak-kanak adalah berbeza seperti juga orang dewasa dan suatu kebiasaan pada anak anda boleh menjadi suatu yang berbeza bagi kanak-kanak yang lain. Perkara lazim yang ibu bapa sering berdepan dalam membesarkan anak adalah masalah sembelit kanak-kanak.

Kebanyakan kanak-kanak mempunyai pergerakan usus sebanyak 1 atau 2 kali sehari.
Sementara kanak-kanak lain 2 atau 3 kali sehari sebelum melepaskan najis yang normal.

Kanak-kanak yang mengalami masalah sembelit mungkin mempunyai najis yang keras, kering, dan sukar atau menyakitkan.
Keadaan ini mungkin berlaku setiap hari atau kurang kerap.

Walaupun
sembelit boleh menyebabkan ketidakselesaan dan kesakitan
, ia biasanya satu keadaan yang bersifat sementara dan boleh dirawat.

Simptom masalah sembelit kanak-kanak

Bayi yang secara eksklusif menyusu susu ibunya sahaja, tidak akan mempunyai masalah seperti ini, kerana hampir semua
nutrien daripada susu ibu akan diserap.

Namun berbeza kepada bayi yang diberi susu formula, mereka mempunyai kemungkinan yang lebih tinggi untuk diserang masalah sembelit.

Malah, masalah sembelit kanak-kanak dan bayi turut berlaku disebabkan makanan tertentu yang dimakan selepas makanan pepejal diperkenalkan.

Berikut simptom-simptom masalah sembelit kanak-kanak yang anda perlu perhatikan:

#1 Buang air besar

Kekerapan bayi membuang air besar pada setiap hari akan ada turun naik,
terutama apabila anda memperkenalkannya makanan baru
.

Jika bayi anda tidak membuang air besar selama beberapa hari dan kemudian mempunyai najis yang keras, ia kemungkinan petanda mereka mengalami sembelit.

Masalah sembelit bukan sahaja bergantung kepada jumlah kekerapan membuang air besar, tetapi juga kepada keadaan najis itu juga.

#2 Menahan

Sekiranya berlaku perubahan wajah bayi anda ketika sedang membuang air besar, seperti kelihatan tegang atau berkerut,
ia mungkin tanda sembelit.

Bayi yang berdepan masalah ini biasanya akan menghasilkan najis seperti tanah liat yang sangat keras.

Najis keras boleh menyukarkan proses membuang air besar, bayi anda berkemungkinan akan menangis atau menjadi tegang.

#3 Darah pada najis

Sekiranya anda terlihat garis-garis
darah merah di atas najis bayi anda
, ia adalah kerana bayi mengalami kesukaran ketika proses membuang najis dan menyebabkan luka di sekeliling dinding dubur.

#4 Perut jadi keras

Perut keras boleh menjadi tanda sembelit. Kembung dan tekanan yang disebabkan sembelit boleh menyebabkan bayi anda cepat berasa kenyang.

Selain itu, mereka juga mengalami
sakit pada bahagian abdomen seperti kejang perut, sakit perut
 atau loya.

#5 Tidak mahu makan

Kehilangan selera pada bayi anda mungkin disebabkan ketidakselesaan yang dihadapinya.

Malah perut yang kembung juga boleh menyebabkannya tidak mahu makan.

Selain daripada simptom-simptom di atas
, anda juga dapat melihat bahawa anak anda
menyilang kakinya, riak wajah tidak menyenangkan, meregang, menepuk punggungnya, atau memusingkan tubuhnya di atas lantai.

Punca masalah sembelit kanak-kanak

Sembelit paling biasa berlaku apabila bahan buangan atau najis bergerak terlalu perlahan melalui saluran penghadaman,
menyebabkan najis menjadi keras dan kering
.

Banyak faktor yang boleh menyumbang kepada masalah sembelit kanak-kanak, termasuk:

Tahan air besar.
 Anak anda mengabaikan keinginan untuk membuang air besar kerana dia takut akan tandas atau tidak mahu berhenti daripada bermain. Sesetengah kanak-kanak akan menahan buang air besar apabila mereka jauh dari rumah kerana mereka tidak selesa menggunakan tandas awam

Perubahan diet.
 Kurang mengambil buah-buahan dan sayur-sayuran yang kaya dengan serat boleh menyebabkan sembelit. Salah satu sebab biasa menyebabkan kanak-kanak sembelit apabila mereka bertukar daripada diet cecair semua kepada diet yang mengandungi makanan pepejal

Perubahan rutin.
 Sebarang perubahan pada rutin anak anda – seperti melancong, cuaca panas atau stres – boleh mengganggu fungsi usus. Kanak-kanak juga lebih cenderung untuk mengalami sembelit apabila mereka mula bersekolah luar dari rumah

Ubat-ubatan.
 Ubat antidepresan dan pelbagai
ubat yang lain boleh menyumbang kepada sembelit

Pemakanan punca menyebabkan masalah sembelit kanak-kanak

Selain daripada punca-punca di atas, pemakanan memainkan fungsi yang penting dalam kesihatan anak anda, terutama semasa tahun-tahun terawal kehidupannya.

Sesetengah jenis makanan tertentu boleh menyebabkan sembelit dalam kalangan bayi.

Makanan manis

Gula-gula, biskut, dan snek adalah antara makanan manis yang digemari oleh kanak-kanak.

Jenis-jenis makanan sebegini selalunya mengandungi amaun gula yang banyak dan juga kurang fiber (serat).

 Tambahan pula,
gula-gula juga dianggap menjadi penyebab anoreksia dan obesiti
 dalam kalangan kanak-kanak. Jadi, anda perlu (dan mesti) mengehadkan makanan manis dalam diet anak anda.

Produk tenusu

Mentega, keju, krim, dan produk tenusu lain menyediakan amaun kalsium dan vitamin D yang banyak untuk perkembangan tulang kanak-kanak.

Akan tetapi, jenis makanan ini juga boleh menyebabkan sembelit jika kanak-kanak mengambilnya secara berlebihan.

Ini kerana susu dan produk tenusu selalunya mengandungi amaun gula yang tinggi dan serat yang amat sedikit.

Bagi mendapatkan
kesan yang elok dengan pengambilan produk tenusu
, ambilnya dalam kuantiti yang sederhana.

Pisang

Pisang ialah salah satu buah-buahan yang berkhasiat dan banyak manfaat.

 Pisang mengandungi banyak vitamin serta nutrien. Namun, kanak-kanak yang masih belum matang sistem penghadamannya, akan mengalami sembelit
jika mengambil terlalu banyak pisang.

 Anda boleh memberikan anak anda sebiji pisang pada selang 2-3 hari sekali.

Rawatan masalah sembelit kanak-kanak

Bergantung kepada keadaan,
doktor anak anda akan menyarankan
:

Makanan tambahan serat tanpa preskripsi atau pelembut najis. Jika anak anda tidak mendapat serat yang cukup di dalam diet, tambahkan makanan tambahan serat tanpa preskripsi seperti Metamucil atau Citrucel. Walau bagaimanapun, anak anda perlu minum sekurang-kurangnya 32 auns (lebih kurang 1 liter) air setiap hari bagi membolehkan produk ini berfungsi dengan baik. Periksa dengan doktor bagi mengetahui dos yang tepat untuk umur dan berat anak anda

Supositori gliserin boleh digunakan untuk melembutkan najis bagi kanak-kanak yang tidak boleh menelan pil. Tanya doktor kanak-kanak mengenai cara yang betul untuk menggunakan produk ini

Laksatif atau enema. Jika bahan najis yang terkumpul menyebabkan sekatan, doktor akan menyarankan supaya menggunakan laksatif atau enema bagi membantu menghilangkan sekatan tersebut. Contohnya termasuklah polyethylene glycol (Glycolax, MiraLax, lain-lain) dan minyak mineral


Mengantuk Selepas Makan?

Kebanyakan antara kita sukar untuk memastikan diri kekal cergas dan bertenaga selepas makan. Kenapakah hadir keinginan yang kuat untuk tidur apabila selesai makan, terutamanya makan tengahari?

Kitaran penghadaman

Untuk bernafas pun kita memerlukan tenaga dan kita memperolehi tenaga daripada makanan. Apabila anda mengambil sebarang makanan, sistem pencernaan anda akan memecahkan makanan dan memprosesnya menjadi tenaga dan ketika proses ini berlaku, ia mencetuskan beberapa tindak balas.

Semasa proses pencernaan ini, badan akan menghasilkan
cholecystokinin
(CCK),
glukagon
, dan
amylin
 untuk meningkatkan rasa kenyang. Gula dalam darah akan meningkat, menggalakkan pengeluaran insulin yang membantu pemindahan gula dari darah ke sel untuk tenaga.

Proses pencernaan ini  juga akan menghasilkan
serotonin
 – hormon yang menyebabkan rasa mengantuk. Satu lagi hormon yang boleh menyebabkan tidur adalah
melatonin
. Walaupun proses pencernaan tidak membebaskan
melatonin,
 hormon ini mungkin dipengaruhi oleh makanan yang dimakan.

Makanan yang dimakan

Sistem penghadaman anda akan menjalankan proses yang sama terhadap semua jenis makanan. Walau bagaimanapun, setiap makanan mempunyai kesan yang berbeza terhadap tubuh anda. Makanan tinggi protein seperti ayam turki, bayam, soya, telur, keju, tauhu, dan ikan mengandungi
trytophan.

Tubuh anda menggunakan asid amino ini untuk menghasilkan
melatonin
 – hormon tidur yang disebutkan di atas. Buah ceri akan meningkatkan tahap
melatonin
, sementara karbohidrat menyebabkan naik turun paras gula dalam darah dan mineral daripada pisang akan membuatkan otot dalam tubuh anda berada dalam keadaan tenang. Gabungan ketiga-tiga jenis makanan ini, boleh menimbulkan rasa mengantuk.

Nasib baik, terdapat makanan yang boleh membantu anda kekal berjaga. Ini termasuk sayur-sayuran, bijirin penuh dan lemak sihat yang turut dalam membantu meningkatkan tahap tenaga seseorang individu. Kadar penghidratan yang mencukupi, pengambilan gula yang rendah, jumlah pengambilan makanan yang sedikit tetapi kerap juga dapat membantu mengurangkan rasa mengantuk.

Corak tidur

Jika anda tidak mendapat tidur yang berkualiti, anda akan lebih cenderung untuk merasa mengantuk selepas makan. Apabila anda kurang tidur, tubuh anda akan cuba untuk mencari keseimbangan. Selepas anda makan, anda akan berasa kenyang dan santai, ketika ini tubuh anda akan cuba untuk mencari peluang dan memaksa anda untuk mendapatkan tidur yang diperlukan.

Untuk mengelakkan dari mengantuk selepas makan, adalah penting untuk anda mendapatkan tidur yang berkualiti dan mencukupi. Walau bagaimanapun, jika tubuh anda tetap menginginkan tidur selepas makan tengahari, anda mungkin patut tidur. Ini kerana tidur sekejap selepas makan tengahari terbukti berkesan membuatkan diri lebih bersemangat; fizikal dan mental.

Tahap kesihatan

Dalam sesetengah kes, rasa mengantuk selepas makan boleh menjadi tanda amaran masalah kesihatan. Individu yang menghidapi diabetes, anemia, tiroid yang tidak aktif, penyakit
celiac
, intoleransi makanan (tubuh tidak boleh mencerna makanan tertentu), dan tidur apnea sering mengalami rasa mengantuk selepas makan.

Jika anda kerap merasa mengantuk, anda mungkin perlu berjumpa doktor. Dapatkan keadaan sebenarnya tahap kesihatan anda agar anda dapat merawat rasa mengantuk anda.


5 Akibat Diet yang Tidak Betul

Tubuh akan cuba berkomunikasi dengan kita melalui pelbagai cara. Mendapatkan diet seimbang adalah sangat penting kerana ia adalah salah satu cara yang paling berkesan untuk memberi makan kepada tubuh dengan vitamin dan mineral penting. Diet anda boleh memberitahu banyak perkara tentang kesihatan anda secara keseluruhan. Diet yang salah boleh mendatangkan kesan yang buruk pada tubuh.

Sembelit

Tidak minum air dengan mencukupi boleh menyebabkan sembelit. Kedua-dua serat dan air adalah penting untuk pergerakan usus yang sihat. Oleh itu, selalu dinasihatkan untuk menambah bijirin penuh, kacang-kacangan dan makanan serat dalam diet.

Kulit rosak

Kulit anda boleh memberitahu banyak tentang kesihatan anda. Diet yang buruk boleh menyebabkan jerawat. Tompok putih pada kulit mungkin disebabkan oleh kekurangan kalsium dalam badan.

Rambut menipis

Penipisan rambut biasanya berlaku akibat kekurangan pengambilan iron. Iron memainkan peranan penting dalam tubuh kerana ia menghasilkan sel darah merah yang kemudiannya membawa oksigen dalam darah. Bagaimanapun, kekurangan iron boleh menyebabkan penipisan rambut. Menambah sayur-sayuran berdaun hijau untuk diet anda mungkin dapat membantu anda menyingkirkan masalah ini.

Mulut berbau

Bau mulut biasanya berlaku melalui proses metabolik yang dikenali sebagai ketosis. Apabila badan tidak mempunyai glukosa yang mencukupi untuk tenaga, ia membakar lemak yang disimpan yang menghasilkan pembentukan asid yang dikenali sebagai keton. Orang yang makan diet rendah karbohidrat mendapat keton pada nafas mereka.

Bibir pecah/merekah

Ia biasanya berlaku di sudut mulut adalah disebabkan oleh kekurangan zat besi. Jangkitan kulat dan bakteria juga boleh membawa kepada perkara yang sama. Gunakan balsem bibir atau gel petroleum untuk menyembuhkannya.

Jadi, jika anda menghadapi sebarang masalah ini, maka sudah tiba masanya untuk mengubah sedikit pemakanan anda dengan menambahkan makanan yang sihat dan nutrien kepada makanan anda.


Perkahwinan: Adakah Anda Benar-benar Bersedia Menempuhi Fasa Baru Kehidupan?

Apabila berfikir mengenai perkahwinan, perkara pertama yang diingati adalah mempunyai hubungan yang berkekalan hingga akhir nyawa. Perkahwinan adalah komitmen dua individu iaitu lelaki dan perempuan kepada satu sama lain, termasuk keluarga masing-masing melalui ikatan yang suci.

Apabila setiap pasangan merancang untuk berkahwin, mereka sudah pasti berfikir untuk membina keluarga bersama, mendedikasikan hidup mereka kepada satu sama lain. Dan, ini adalah kitaran atau lingkaran kehidupan yang mana naluri semula jadi untuk hidup dan mendapatkan anak, serta mempunyai anak-anak yang mencontohi nilai dan moral baik anda sendiri.

Perkara penting sebelum berkahwin

Mempersiapkan diri untuk perkahwinan adalah lebih penting daripada mempersiapkan diri untuk hari perkahwinan. Berikut perkara yang perlu anda titikberatkan.

1. Pengurusan kewangan

Sama ada anda dan pasangan dalam proses mengenali antara satu sama lain atau sudah lama berkahwin, sesebuah perkahwinan boleh menjadi lebih baik kepada bagaimana cara anda menguruskan kewangan dalam perhubungan anda. Wang adalah satu alat yang penting. Jadi dalam perkahwinan, anda dan pasangan perlu ada persetujuan bersama dalam mengurus dan menggunakannya dengan cara yang terbaik. Malah, menjadi satu kepentingan juga untuk menetapkan garis panduan tertentu bagi penggunaan wang, terutama apabila melibatkan keputusan dalam perbelanjaan besar. Jika tidak mendapat persetujuan bersama, tunggu dahulu. Dan, perlu diingatkan bahawa wang tidak boleh menjadi lebih penting daripada perkahwinan. Selain itu, jika boleh, ambil kelas pengurusan kewangan bersama supaya anda dan pasangan boleh mempelajari cara menguruskan wang dengan bijak.

2. Mempelajari kemahiran berkomunikasi

Mempelajari cara berkomunikasi secara efektif dengan pasangan adalah sangat penting. Ia adalah satu elemen penting dalam setiap perhubungan yang perlu dipastikan ia berfungsi dengan baik, dan untuk kebanyakan orang kemahiran berkomunikasi ini tidak akan datang secara semula jadi. Bagi meningkatkan kemahiran ini, anda boleh belajar menerusi pelbagai medium seperti membaca buku, mendengar podcast, menyertai seminar yang berkaitan komunikasi bersama supaya sama-sama boleh memperbaiki diri masing-masing dalam proses komunikasi, mendengar dan bercakap dengan lebih baik. Ini membolehkan penerimaan yang baik antara pasangan dan membolehkan anda memahami antara satu sama lain dengan lebih baik.

3.
Mempunyai hubungan dengan Tuhan

Ini adalah perkara paling penting! Asas perkahwinan yang baik adalah termasuk hubungan dengan Pencipta. Ingatlah, anda tidak tahu siapa anda sehingga anda tahu siapa Tuhan anda. Jika anda mengetahui identiti anda daripada masa lampau, pekerjaan, keluarga atau pasangan, maka perkahwinan akan menjadi lebih sukar daripada yang seharusnya. Tidak dinafikan anda dan pasangan boleh melengkapi antara satu sama lain, masing-masing boleh membawa kekuatan yang berlainan kepada perkahwinan tetapi dengan hubungan baik dengan Tuhan, menerusi perantaraan doa, segala urusan atau ujian rumah tangga anda akan sentiasa dipermudahkan oleh-Nya.

Trend kahwin muda: Adakah anda benar-benar bersedia?

Melihat rakan-rakan yang sudah dan bakal menjejaki alam rumah tangga, dan anda merasa seperti anda juga perlukannya. Adakah anda hanya tunduk kepada tekanan rakan sebaya, atau adakah anda benar-benar ingin berkahwin dengan pasangan anda sekarang? Apakah pengukuran menandakan anda serius dalam soal perkahwinan?

Matlamat perkahwinan yang jelas

Menjadi kebiasaan kini, tanpa mengira waktu, anda pasti akan melihat persalinan pakaian bakal raja sehari mahupun reka bentuk pelamin yang terkini melalui ruangan Facebook anda. Namun adakah anda mahu ia menghiasi seluruh laman sosial anda? Adakah anda hanya mahu mengatakan kepada kawan-kawan anda yang anda sudah berkahwin, atau adakah anda benar-benar ingin menghabiskan hidup anda seorang? Memikirkan sebab mengapa. Tanya diri anda soalan-soalan sukar mengenai anda dan kehidupan selepas perkahwinan. Pastikan bahawa anda sudah bersedia untuk berkahwin.

Merancang perkahwinan, bukan hanya berkahwin

Perkahwinan seolah-olah menjadi peluang untuk melihat semua rakan-rakan dan keluarga yang lama tidak dijumpai di tempat yang sama dan pada masa yang baik. Tetapi adakah ia sebab utama anda akan berkahwin? Adakah perlu sebuah parti besar dan menjadi perhatian utama hasrat anda? Majlis perkahwinan biasanya berlangsung beberapa jam, tetapi perkahwinan yang kekal untuk seumur hidup. Jangan hanya membuat perancangan untuk satu hari, merancang untuk sepanjang kehidupan anda.

Anda hidup untuk kehidupan anda sendiri

Menurut banyak kajian saintifik, ia membuktikan bahawa 25 tahun atau lebih tua adalah umur terbaik untuk berkahwin. Pada usia itu, anda adalah seorang dewasa sebenar, lebih matang dan hidup lebih lama untuk hidup anda. Jangan teragak-agak kerana anda mempunyai peluang untuk bertemu ramai orang dengan ciri-ciri yang berbeza dan sedar apa yang anda benar-benar mahu dan sebaliknya. Ini akan membantu anda untuk memilih pasangan yang sempurna.

Hubungan anda amat mendalam

Pada titik permulaan, anda dan pasangan menghabiskan banyak masa bersama-sama. Anda perlukan hubungan yang mendalam, yang bermakna lebih dalam daripada hanya berseronok sepanjang masa, setiap malam. Anda perlu mampu menangani masalah yang sukar bersama-sama.

Percaya pada pasangan anda

Tidak kira berapa lama anda berdua telah bersama, anda perlu kenal pasangan anda sepenuhnya. Hubungan yang dibina selama bertahun-tahun bukanlah satu sebab untuk anda berkahwin. Berkahwin apabila anda benar-benar percaya kepada pasangan anda. Anda tahu dan menerima mereka sebelum ini, diri mereka yang sebenar, harapan dan impian mereka. Perkahwinan memerlukan sifat saling mempercayai antara anda berdua, jadi pastikan anda boleh mempercayai pasangan anda sepenuhnya sebelum berkahwin.

Anda tidak mahu menukar pasangan

Jangan berkahwin dengan seseorang atas kepentingan tertentu dan berfikir mereka akan berubah. Berkahwin dengan mereka kerana anda mencintai dan menyayangi mereka seadanya. Membuat komitmen utama tidak akan mengubah sesiapa pun, walaupun ia mungkin membuat anda perlu berusaha lebih gigih dalam hubungan anda. Jangan mengharapkan perkahwinan mengubah hubungan anda, dan sebaliknya. Ingat, perkahwinan tidak akan menyembuhkan keretakan yang besar di antara anda.

Membuat perancangan hidup bersama

Pada awal perhubungan, anda boleh menukar perancangan ini pada saat-saat akhir dan tidak perlu untuk merancang tarikh malam seterusnya. Tetapi, apabila anda serius dan membuat keputusan untuk melakukannya antara satu sama lain, anda perlu buat perancangan bersama. Tahu apa yang masing-masing inginkan, dan pastikan anda berasa selesa bekerja melalui matlamat dan rancangan bersama.

Anda menyelesaikan konflik bersama

Jangan cuma mengatasi masalah anda dan fikir dengan melupakannya akan menjadikannya lebih baik. Cari jalan penyelesaian terbaik supaya sesuatu isu itu tidak meletup pada kemudian hari. Jangan berkahwin kerana anda fikir ia akan menyelesaikan masalah. Selesaikan masalah dahulu! Jika anda tidak dapat menyelesaikan masalah, maka anda dan pasangan anda tidak akan dapat berkomunikasi dengan efektif. Mengatasi konflik dan menjejaskan hubungan akan menjadikan asas yang kukuh untuk perkahwinan yang sihat.

Keluarga dan rakan anda menyukai pasangan anda

Apabila anda baru jatuh cinta, anda mungkin berasa tidak ada masalah lagi. Sebaik sahaja anda komited, anda menyedari bahawa semuanya penting. Pada mulanya, anda mungkin tidak peduli bahawa ibu atau bapa anda tidak meluluskan pasangan anda. Apa yang penting apabila anda temujanji (
dating)
 dengan mereka? Tetapi dari semasa ke semasa, keretakan kecil ini akan menjejaskan hidup dan hubungan anda. Sekiranya keluarga dan rakan anda tidak suka pasangan anda, di manakah sistem sokongan anda? Adakah anda akan terasing daripada rakan anda dan tidak dijemput untuk acara keluarga? Ingat juga bahawa keluarga dan sahabat anda tahu yang terbaik, dan jika mereka fikir ada masalah dengan hubungan anda, mungkin anda perlu mendengar.

Anda tidak boleh bayangkan hidup tanpa pasangan anda

Secara keseluruhannya, anda jatuh cinta dengan pasangan anda. Anda tidak boleh melihat diri anda dengan orang lain. Anda tidak boleh melihat diri anda tanpa pasangan anda. Jika anda tahu anda tidak boleh bahagia dengan orang lain, dan anda akan menjadi sangat tidak berpuas hati tanpa pasangan anda sekarang, maka biarkan ia pergi dan nikmati hubungan cinta dan perkahwinan anda!

Perkahwinanan dan Kesihatan

Ujian pra-perkahwinan

Perkahwinan adalah salah satu perkara paling bermakna dalam kehidupan. Ikatan yang menyatukan dua hati ini selalunya diikat dengan rasa cinta daripada kedua-dua pihak. Namun, sebelum mengambil keputusan untuk berkahwin, ada lagi perkara penting yang perlu anda lakukan. Salah satunya adalah dengan menjalani pemeriksaan kesihatan bagi kedua-dua belah pihak; bakal pengantin lelaki dan perempuan.

Kepentingan melakukan ujian pra-perkahwinan?

Ahli psikologi percaya bahawa dengan mengetahui lebih awal akan kesihatan kedua-dua belah pihak, sebelum berkahwin dapat membantu pasangan untuk bersedia dari segi mental tentang sebarang kebarangkalian yang mungkin berlaku. Perkara ini juga dilakukan bagi keselesaan psikologi setiap pasangan. Ini juga adalah kunci penting ke arah kebahagiaan perkahwinan. Pemeriksaan kesihatan juga dapat menyediakan pasangan untuk mengesan penyakit yang berkaitan dengan masalah kesuburan. Di samping itu, ia juga menjadi persediaan mental untuk setiap pasangan, yang dapat membantu mereka untuk mengelakkan fasa ‘terkejut’ selepas berkahwin atau melakukan keputusan yang betul untuk meneruskan kehidupan mereka bersama pasangan. Dengan memahami kesihatan setiap pasangan juga dapat membantu anda merancang kehamilan.

Bilakah perlu ambil ujian pra-perkahwinan?

Enam bulan sebelum perkahwinan berlangsung adalah masa terbaik melakukan ujian, terutama untuk pasangan yang bercadang berkahwin dengan cepat. Jika anda merancang untuk terus hamil selepas berkahwin, kedua-dua bakal pengantin perlulah menjalani pemeriksaan fizikal dan mendapatkan vaksinasi tambahan dan perubatan yang perlu enam bulan sebelum hamil.

Kriteria penilaian ujian pra-perkahwinan

Kebanyakan hospital menyediakan ujian kesihatan sebelum perkahwinan, ia termasuk:

Sejarah perubatan peribadi dan keluarga

Pemeriksaan umum seperti berat badan, tinggi, tekanan darah, sistem pernafasan dan penghadaman, serta beberapa pemeriksaan lain

Ujian darah: Ujian ini membantu doktor untuk mengenal pasti penyakit yang boleh disebarkan daripada bakal ibu kepada anak mereka nanti seperti hepatitis B dan penyakit kelamin lain

Urinalisis

Dan, anda juga boleh melakukan ujian lain seperti ujian gula dalam darah, lemak dalam darah, buah pinggang dan juga fungsi hati. Jika bakal pengantin perempuan ingin segera hamil selepas berkahwin, dia perlu mendapatkan imunisasi untuk cacar air, kancing gigi, rubela, campak, dan beguk. Jika wanita tidak mahu terus mendapat anak selepas berkahwin, dia perlu mendapatkan nasihat khusus tentang kaedah merancang keluarga yang selamat dan efektif.

Tujuan utama ujian perubatan ini dibuat adalah untuk memastikan pasangan mendapat kehidupan yang bahagia selepas berkahwin. Ujian-ujian ini juga dapat membantu mengesan, menghalang atau menyediakan rawatan untuk penyakit-penyakit yang serius sebelum berkahwin. Masa depan kesihatan bakal anak anda juga akan lebih terjamin jika ujian dijalankan.

Baca juga:

Rogol Dalam Perkahwinan: Di Manakah Hak Seorang Wanita?

8 Tabiat Boleh Menamatkan Perkahwinan, Menurut Ahli Terapi

Rahsia Kebahagiaan Perkahwinan


Petua Nak Cepat 'Lekat', Kena Bersama Suami Semasa Waktu Subur! Tengok Cara Kira Di Sini!

Tahukah anda bagaimana cara untuk
mengira waktu subur selepas period
? Perkara ini penting terutamanya bagi mereka yang ingin merancang untuk hamil.

Walaupun terdapat banyak kalkulator kesuburan di laman web kesihatan, namun waktu subur berbeza bagi setiap individu.

Meskipun begitu ia tidak bermakna kita tidak boleh meramal
bila waktu terbaik untuk melakukan hubungan seks bersama pasangan.

Jika anda ingin meningkatkan kebarangkalian untuk hamil, kiraan anggaran waktu subur selepas period boleh membantu mengatur kekerapan anda melakukan hubungan seks.

Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang kehamilan di Malaysia, sila dapatkannya
di sini.

Perihal ovulasi, waktu subur selepas period

Kitaran haid wanita terbahagi kepada beberapa fasa. Antara yang menjadi tumpuan bagi
mereka yang ingin mendapatkan anak adalah waktu ovulasi.

Jadi, apa itu ovulasi?

Ia merupakan satu fenomena biologi di mana
telur yang berada di dalam ovari keluar selepas matang kesan daripada perubahan hormon untuk disenyawakan dengan sperma.

Jika berlakunya pertembungan dan persenyawaan, produk kepada proses tersebut akan bergerak ke rahim dan ditanam di sana.

Apa yang anda perlu tahu adalah, sejurus keluar ovum (sel telur) daripada ovari, ia mempunyai masa sekitar 12 jam untuk disenyawakan.

Sekiranya tiada persenyawaan berlaku, sel tersebut akan mengalami fasa peluluhan (
disintegration
) dan dinding rahim yang menebal,
 kelak, akan jatuh sebagai darah haid.

Jika dilihat pada durasi ovum, secara logiknya, akan ada anggapan penting untuk kita meramal waktu yang tepat bagi
proses ovulasi.

Bayangkan, anda hanya ada masa 12 jam sahaja!

Walau bagaimanapun,
bukan semua individu mempunyai jumlah hari kitaran haid seperti apa yang digambarkan dalam buku teks.

Oleh sebab itu kiraan waktu subur selepas period agak mencabar, terutamanya bagi mereka yang tidak mempunyai kitaran haid teratur.

Pun begitu, waktu singkat yang dimiliki oleh ovum boleh
ditimbang kembali dengan jangka hayat sperma di dalam badan wanita.

Secara amnya, sperma boleh hidup di antara 3 hingga 5 hari (3 hari lebih ideal) di dalam tubuh wanita.

Melalui dua maklumat jangka hayat sel ini lah kita boleh mengatur tabiat seks harian bagi meningkatkan kecenderungan untuk mendapatkan anak.

Purata panjang bagi kitaran haid wanita

Sebelum kita menentukan bila waktu subur selepas period, anda perlu tahu tempoh satu kitaran haid.

Menurut buku teks perubatan, secara puratanya, wanita normal mempunyai jumlah kitaran haid 28 hari.

Namun begitu, badan manusia tidak selalu beroperasi seperti apa yang termaktub dalam buku teks.

Terdapat pelbagai jenis faktor yang boleh mempengaruhi kitaran haid wanita.

Apa yang anda perlukan sekarang adalah purata durasi bagi kitaran haid dengan menggunakan kiraan ringkas matematik.

Kira atau lihat pada rekod (jika anda menulis) jumlah hari kitaran haid bagi tiga bulan.

Anda mungkin berminat:

Cara Nak Tahu Sperma Suami Subur Atau Tak (Hanya Lihat Warnanya Saja!)

Makan Clomid Sebab Nak Hamil, Tapi Bila Waktu Terbaik Bersenggama Selepas Ambil Pil Subur?

Apabila anda mempunyai jumlah tersebut tambahkan dan bahagi 3 bagi mendapatkan nilai purata.

Sebagai contoh, jumlah hari kitaran haid anda adalah 28 hari pada bulan pertama, 32 hari pada bulan kedua dan 27 hari pada bulan ketiga.

Jika ditambah kesemua angka tersebut, anda akan mendapat nilai 87.

Seterusnya, bahagi 3, nilai yang bakal anda perolehi adalah 29 hari.

Secara ringkasnya, kita boleh simpulkan, anggaran nilai purata bagi kitaran haid anda adalah 29 hari.

Langkah ini penting sebelum kita mengambil kira nilai seterusnya bagi
meramal waktu subur selepas period bagi wanita yang ingin hamil.

Kiraan bagi waktu subur selepas period menggunakan nilai purata jumlah hari kitaran haid

Oleh sebab terdapat dua fasa (fasa folikel dan fasa luteal) di antara fasa ovulasi, pengiraan waktu subur selepas period secara tepat agak mencabar.

Setiap wanita mempunyai
jumlah hari bagi fasa folikel dan luteal berbeza
, tidak kiralah seberapa besar pun nilainya.

Walau bagaimanapun, bagi mendapatkan anggaran masa untuk mengetahui waktu subur selepas period, kita menggunakan nilai fasa luteal tetap pada 14 hari. Anda juga boleh menggunakan Kalkulator Ovulasi.

Ini bermakna nilai anggaran purata 29 hari sebentar tadi (bergantung kepada hasil pengiraan anda) perlu ditolakkan dengan 14 hari.

Hasil kiraan tersebut akan memberikan nilai 15. Secara mudahnya,
ramalan bagi waktu subur adalah pada sekitar hari ke-15 kitaran haid.

Oleh sebab wanita mempunyai waktu subur yang berbeza, maklumat berkenaan dengan jangka hayat sperma boleh diambil untuk meningkatkan kebarangkalian hamil.

Jika hubungan seks dibuat 3 hari sebelum hari ke-15, maka,
waktu yang paling sesuai untuk anda mencuba adalah pada hari ke 13, 14 dan 15.

Waktu tersebut boleh dianggap sebagai waktu subur selepas period.

Bagi mereka yang tidak pasti dan mempunyai kitaran haid tidak teratur,
hubungan seks pada kekerapan sekali dalam tempoh dua hingga 3 hari
 boleh meningkatkan kebarangkalian anda untuk hamil.

Konklusi

Nilai yang dinyatakan di atas tidak boleh diambil sebagai angka mutlak bagi jumlah hari fasa tertentu.

Namun ia berguna jika anda ingin membuat kiraan jangkaan berkaitan dengan waktu subur selepas period.

Jika anda ragu, dapatkan khidmat nasihat daripada doktor perubatan anda sekarang.


“Dah Ada Anak” - Ini Bukan Alasan Untuk Anda Elak 'Berdating' Dengan Pasangan

Alam perkahwinan akan mengubah kehidupan anda dan pasangan 360 darjah, apatah lagi jika kalian sudah memiliki anak. Anak memerlukan perhatian yang lebih daripada anda berdua terutamanya pada tahun-tahun pertama tumbesarannya.

Perkara seperti inilah yang kadangkala menyebabkan anda terlupa betapa pentingnya menghabiskan waktu berkualiti bersama si dia. Adakah ia benar-benar penting?

Pentingnya waktu berkualiti bersama pasangan walaupun sudah mempunyai anak

Sesetengah pasangan mungkin terlupa
asas kepada perkahwinan
 yang kuat bukan sahaja menjadi ibu bapa yang baik, tetapi juga memiliki hubungan suami isteri yang harmoni.

Keharmonian hubungan antara suami dan isteri adalah sangat penting untuk dikekalkan. Ia juga perlu diseimbangkan dengan kesibukan anda bekerja dan juga
tugasan mengasuh anak
, urusan keluarga dan rutin mengurus rumah tangga.

Namun, kebanyakan pasangan akan mula mengalami konflik setelah dikurniakan anak.

Satu kajian menyatakan, setelah bayi mencapai umur 18 bulan, setiap 1 daripada 4 pasangan menunjukkan tahap stres dalam perkahwinan mereka.

Kajian terbabit telah dilakukan oleh pasangan Profesor Psikologi di University of California, Dr. Philip Cowan dan Dr. Carolyn Pape Cowan.

Kajian tersebut telah dilakukan selama puluhan tahun terhadap beberapa pasangan bermula daripada fasa kehamilan sehinggalah fasa anak mula memasuki tadika.

Hasil kajian cukup jelas: memiliki anak berisiko
meningkatkan kejadian konflik antara pasangan
.

Walau bagaimanapun, pasangan yang sentiasa menjaga keharmonian dalam rumah tangga didapati memilki kehidupan perkahwinan yang lebih memuaskan.

Menurut Dr. Philip, menjaga hubungan yang berkualiti bersama pasangan dapat membantu kedua-duanya berasa lebih baik mengenai diri mereka dan menjadi lebih produktif.

Mereka juga akan menjadi lebih cekal menghadapi sebarang cabaran dalam mengurus dan membesarkan anak.

Ini bermaksud, kepentingan menjaga waktu berkualiti anda bersama si dia bukan sahaja boleh memperbaiki hubungan agar lebih rapat, malah juga membantu menjadi ibu bapa yang bahagia dan efektif dalam membesarkan anak.

Kesannya? Anak akan membesar dengan lebih bahagia apabila ibu bapanya memiliki hubungan yang sihat.

Tip memiliki waktu berkualiti bersama pasangan setelah mempunyai anak

Salah satu halangan yang paling besar dalam perkahwinan adalah untuk menjaga pentingnya waktu berkualiti bersama pasangan, walaupun anda sudah memiliki anak.

Perkara ini mungkin agak sukar terutamanya apabila anak anda masih bayi, sering terjaga pada waktu malam dan perlu disusukan.

Hal seperti ini bukan hanya akan menyebabkan anda sukar untuk memiliki waktu berkualiti bersama pasangan, malah waktu untuk diri sendiri juga akan berkurangan.

Walau bagaimanapun, kesukaran yang dialami tidak bermakna mustahil untuk dilakukan.

 Ikuti tip di bawah ini agar anda dapat memiliki waktu berkualiti yang romantik bersama pasangan anda setelah berkahwin dan memiliki anak:

#1. Habiskan waktu berdua di malam hari

Kadangkala, waktu seharian yang dimiliki oleh anda dan pasangan dipenuhi dengan tugasan kerja dan pengurusan rumah tangga.

Oleh itu, waktu yang sesuai untuk anda menikmati masa berkualiti adalah pada waktu malam, ketika kurangnya perkara yang perlu dilakukan dan anak anda sudah tidur.

Anda boleh mengisi waktu bersama pasangan dengan melakukan aktiviti seperti
candle light dinner
 di rumah, menonton filem, atau mungkin sekadar berborak berdua bersama pasangan anda.

#2. Luangkan waktu bersama sekurang-kurangnya 10 minit sehari

Setiap individu yang telah berkahwin perlu menyedari pentingnya waktu berkualiti sekurang-kurangnya 10 minit sehari bersama pasangan masing-masing.

Jadikan perkara ini sebagai satu rutin yang tidak boleh dilupakan.

Melalui perbualan bersama, anda dapat berkongsi berkenaan aktiviti seharian masing-masing, saling mendengar antara satu sama lain dan memberikan perhatian kepada pasangan yang memerlukan.

Kaedah ini juga dapat meningkatkan tahap empati anda terhadap pasangan dan mengeratkan lagi hubungan.

#3. Tinggalkan anak anda dengan ahli keluarga yang dipercayai

Apabila anda dan pasangan ingin keluar berdua, atau melancong berdua, anda mungkin boleh meninggalkan si manja buat sementara waktu dengan ahli keluarga yang anda percaya.

Anggota keluarga seperti ibu bapa anda pasti memahami tujuan anda kerana mereka juga pernah merasainya sebelum ini.

Kesimpulan

Menghabiskan waktu berkualiti bersama pasangan
bukanlah satu perkara yang sukar
. Anda boleh memilih untuk melakukan perkara semudah berborak dan menonton televisyen bersama pasangan.

Tidak semestinya perlu berbelanja besar seperti melancong keluar negara hanya semata-mata mahu mendapatkan waktu berkualiti bersama pasangan.

Apa yang paling penting adalah anda berdua bersetuju dan seronok dengan pilihan aktiviti yang ingin dilakukan.

Baca juga:

Rahsia Kebahagiaan Perkahwinan

Terlalu Muda untuk Berkahwin: Impak Kesihatan Perkahwinan Kanak-kanak

Pembulian Emosi dalam Perkahwinan

Pra-Perkahwinan: Lakukan Ujian Kesihatan Sebelum Berkahwin

8 Tabiat Boleh Menamatkan Perkahwinan, Menurut Ahli Terapi